url: =Nehemiah 11:24 And Pethahiah son of Meshezabeel of the sons of Zerah, son of Judah, was by the hand of the king for all matters concerning the people.\n24 G2532 και G* Φαθαϊα G5207 υιός G* Μασσιζαβήλ G575 από G3588 των G5207 υιών G* Ζάρα G5207 υιόυ G* Ιούδα G4314 προς G5495 χείρα G3588 του G935 βασιλέως G1519 εις G3956 πάντα G3056 λόγον G3588 τω G2992 λαώ\n24 G2532 CONJ και N-PRI παθαια G5207 N-NSM υιος N-PRI βασηζα G4314 PREP προς G5495 N-ASF χειρα G3588 T-GSM του G935 N-GSM βασιλεως G1519 PREP εις G3956 A-ASN παν G4487 N-ASN ρημα G3588 T-DSM τω G2992 N-DSM λαω\nHOT(i) 24 ופתחיה בן משׁיזבאל מבני זרח בן יהודה ליד המלך לכל דבר לעם׃\n24 H6611 And Pethahiah H1121 the son H4898 of Meshezabeel, H1121 of the children H2226 of Zerah H1121 the son H3063 of Judah, H4428 was at the king's H3027 hand H1697 in all matters H5971 concerning the people.\nVulgate(i) 24 et Fataia filius Mesezebel de filiis Zera filii Iuda in manu regis iuxta omne verbum populi\nClementine_Vulgate(i) 24 et Phathahia filius Mesezebel, de filiis Zara filii Juda in manu regis, juxta omne verbum populi,\nWycliffe(i) 24 and Aphataie, the sone of Mosezehel, of the sones of Zara, sone of Juda, in the hond of the kyng, bi ech word of the puple;\nCoverdale(i) 24 And Pethaia the sonne of Mesesabeel of the childre of Serah the sonne of Iuda nexte the kynge in all matters concernynge the people.\nMSTC(i) 24 And Pethahiah the son of Meshezabel, of the children of Zerah the son of Judah, next to the king in all matters concerning the people\nMatthew(i) 24 And Pathaiah the sonne of Mesesabel of the chyldren of Zarah the sonne of Iuda next the kynge in all matters concernyng the people and theyr vyllages, thorowoute all theyr regyons.\nGreat(i) 24 And Pathaia the sonne of Mesebabel of the chyldren of Zerah the sonne of Iuda nexte the kynge in all matters concernynge the people, and theyr vyllages, and landes.\nGeneva(i) 24 And Pethahiah the sonne of Meshezabeel, of the sonnes of Zerah, the sonne of Iudah was at the Kings hand in all matters concerning the people.\nBishops(i) 24 And Pathaia the sonne of Mesebazel of the children of Zerah the sonne of Iuda, was next the king in al matters concerning the people\nDouayRheims(i) 24 And Phathahia the son of Mesezebel of the children of Zara the son of Juda was at the hand of the king, in all matters concerning the people,\nKJV_Cambridge(i) 24 And Pethahiah the son of Meshezabeel, of the children of Zerah the son of Judah, was at the king's hand in all matters concerning the people.\n24 H6611 And Pethahiah H1121 the son H4898 of Meshezabeel H1121 , of the children H2226 of Zerah H1121 the son H3063 of Judah H4428 , was at the king's H3027 hand H1697 in all matters H5971 concerning the people.\nThomson(i) 24 And Phathaia son of Baseza was the king's minister for all matters with the people.\nWebster(i) 24 And Pethahiah the son of Meshezabeel, of the children of Zerah the son of Judah was at the king's hand in all matters concerning the people.\nBrenton(i) 24 And Phathaia son of Baseza was in attendance on the king in every matter for the people,\nBrenton_Greek(i) 24 Καὶ Φαθαΐα υἱὸς Βασηζὰ πρὸς χεῖρα τοῦ βασιλέως εἰς πᾶν χῥῆμα τῷ λαῷ,\nLeeser(i) 24 And Pethachyah the son of Meshezabel, of the children of Zerach the son of Judah, was at the king’s hand in every thing concerning the people.\nYLT(i) 24 And Pethahiah son of Meshezabeel, of the sons of Zerah, son of Judah, is by the hand of the king, for every matter of the people.\nJuliaSmith(i) 24 And Pethahiah son of Meshezaheel, from the sons of Zerah son of Judah, at the hand of the king for every word to the people.\nDarby(i) 24 And Pethahiah the son of Meshezabeel, of the children of Zerah the son of Judah, was at the king`s hand in all matters concerning the people.\nERV(i) 24 And Pethahiah the son of Meshezabel, of the children of Zerah the son of Judah, was at the king’s hand in all matters concerning the people.\nASV(i) 24 And Pethahiah the son of Meshezabel, of the children of Zerah the son of Judah, was at the kings hand in all matters concerning the people.\n24 H6611 And Pethahiah H1121 the son H4898 of Meshezabel, H1121 of the children H2226 of Zerah H1121 the son H3063 of Judah, H4428 was at the king's H3027 hand H1697 in all matters H5971 concerning the people.\nJPS_ASV_Byz(i) 24 And Pethahiah the son of Meshezabel, of the children of Zerah the son of Judah, was at the king's hand in all matters concerning the people.\nRotherham(i) 24 And, Pethahiah son of Meshezabel, of the sons of Zerah, son of Judah, was at the hand of the king, in every matter pertaining to the people.\nCLV(i) 24 And Pethahiah son of Meshezabeel, of the sons of Zerah, son of Judah, [is] by the hand of the king, for every matter of the people.\nBBE(i) 24 And Pethahiah, the son of Meshezabel, of the sons of Zerah, the son of Judah, was the king's servant in everything to do with the people.\nMKJV(i) 24 And Pethahiah the son of Meshezabeel, of the sons of Zerah the son of Judah, was at the king's hand in all matters concerning the people.\nLITV(i) 24 And Pethahiah the son of Meshezabeel, of the sons of Zerah the son of Judah, was at the king's hand in all matters concerning the people.\nECB(i) 24 and Pethach Yah the son of Meshezab El, of the sons of Zerach the son of Yah Hudah is at the hand of the sovereign in all words concerning the people;\nACV(i) 24 And Pethahiah the son of Meshezabel, of the sons of Zerah the son of Judah, was at the king's hand in all matters concerning the people.\nWEB(i) 24 Pethahiah the son of Meshezabel, of the children of Zerah the son of Judah, was at the king’s hand in all matters concerning the people.\n24 H6611 Pethahiah H1121 the son H4898 of Meshezabel, H1121 of the children H2226 of Zerah H1121 the son H3063 of Judah, H4428 was at the king's H3027 hand H1697 in all matters H5971 concerning the people.\nNHEB(i) 24 Pethahiah the son of Meshezabel, of the children of Zerah the son of Judah, was at the king's hand in all matters concerning the people.\nAKJV(i) 24 And Pethahiah the son of Meshezabeel, of the children of Zerah the son of Judah, was at the king's hand in all matters concerning the people.\n24 H6611 And Pethahiah H1121 the son H4898 of Meshezabeel, H1121 of the children H2226 of Zerah H1121 the son H3063 of Judah, H4428 was at the king’s H3027 hand H3605 in all H1697 matters H5971 concerning the people.\nKJ2000(i) 24 And Pethahiah the son of Meshezabel, of the children of Zerah the son of Judah, was at the king’s hand in all matters concerning the people.\nUKJV(i) 24 And Pethahiah the son of Meshezabeel, of the children of Zerah the son of Judah, was at the king's hand in all matters concerning the people.\nEJ2000(i) 24 And Pethahiah, the son of Meshezabeel, of the sons of Zerah, the son of Judah, was at the king’s hand in all matters concerning the people.\nCAB(i) 24 And Pethahiah son of Baseza was in attendance on the king in every matter for the people,\nLXX2012(i) 24 And Phathaia son of Baseza was in attendance on the king in every matter for the people,\nNSB(i) 24 Pethahiah, the son of Meshezabel, of the sons of Zerah, the son of Judah, was the king's servant in everything to do with the people.\nISV(i) 24 Pethahiah son of Meshezabel, a descendant of Zerah son of Judah, represented the king in all matters concerning the people.\nLEB(i) 24 And Pethahiah son of Meshezabel, from the descendants* of Zerah the son of Judah, was at the hand of the king in all matters concerning the people.\nMLV(i) 24 And Pethahiah the son of Meshezabel, of the sons of Zerah the son of Judah, was at the king's hand in all matters concerning the people.\nVIN(i) 24 Pethahiah son of Meshezabel, a descendant of Zerah son of Judah, represented the king in all matters concerning the people.\nLuther1545(i) 24 Und Pethahja, der Sohn Mesesabeels, aus den Kindern Serahs, des Sohns Judas, war Befehlshaber des Königs zu allen Geschäften an das Volk.\n24 H6611 Und Pethahja H1121 , der Sohn H4898 Mesesabeels H1121 , aus den Kindern H2226 Serahs H1121 , des Sohns Judas, war H4428 Befehlshaber des Königs H3027 zu allen Geschäften an H1697 das H5971 Volk .\nLuther1912(i) 24 Und Pethahja, der Sohn Mesesabeels, aus den Kindern Serahs, des Sohnes Juda's, war zu Handen des Königs in allen Geschäften an das Volk.\n24 H6611 Und Pethahja H1121 , der Sohn H4898 Mesesabeels H1121 , aus den Kindern H2226 Serahs H1121 , des Sohnes H3063 Juda’s H3027 , war zu Handen H4428 des Königs H1697 in allen Geschäften H5971 an das Volk .\nELB1871(i) 24 Und Pethachja, der Sohn Meschesabeels, von den Söhnen Serachs, des Sohnes Judas, war zur Hand des Königs für alle Angelegenheiten des Volkes.\nELB1905(i) 24 Und Pethachja, der Sohn Meschesabeels, von den Söhnen Serachs, des Sohnes Judas, war zur Hand des Königs für alle Angelegenheiten des Volkes.\n24 H1121 Und Pethachja, der Sohn H1121 Meschesabeels, von den Söhnen H1121 Serachs, des Sohnes H3063 Judas H3027 , war zur Hand H4428 des Königs H5971 für alle Angelegenheiten des Volkes .\nDSV(i) 24 En Petahja, de zoon van Mesezabeel, van de kinderen van Zerah, den zoon van Juda, was aan des konings hand, in alle zaken tot het volk.\n24 H6611 En Petahja H1121 , de zoon H4898 van Mesezabeel H4480 , van H1121 de kinderen H2226 van Zerah H1121 , den zoon H3063 van Juda H4428 , was aan des konings H3027 hand H3605 , in alle H1697 zaken H5971 tot het volk.\nGiguet(i) 24 Et à Bersabée, et dans ses faubourgs, dont faisaient partie\nDarbyFR(i) 24 Et Pethakhia, fils de Meshézabeël, des fils de Zérakh, fils de Juda, était auprès du roi pour toutes les affaires du peuple.\nMartin(i) 24 Et Péthahia, fils de Mésézabéel, d'entre les enfants de Zara, fils de Juda, était commissaire du Roi, dans tout ce qui était à faire envers le peuple.\nSegond(i) 24 Pethachja, fils de Meschézabeel, des fils de Zérach, fils de Juda, était commissaire du roi pour toutes les affaires du peuple.\n24 H6611 Pethachja H1121 , fils H4898 de Meschézabeel H1121 , des fils H2226 de Zérach H1121 , fils H3063 de Juda H3027 , était commissaire H4428 du roi H1697 pour toutes les affaires H5971 du peuple.\nSE(i) 24 Y Petaías hijo de Mesezabeel, de los hijos de Zera hijo de Judá, estaba a la mano del rey en todo negocio del pueblo.\nReinaValera(i) 24 Y Pethahías hijo de Mesezabel, de los hijos de Zerah hijo de Judá, estaba á la mano del rey en todo negocio del pueblo.\nJBS(i) 24 Y Petaías hijo de Mesezabeel, de los hijos de Zera hijo de Judá, estaba a la mano del rey en todo negocio del pueblo.\nAlbanian(i) 24 Pethahiahu, bir i Meshezabeelit, nga bijtë e Zerahut, birit të Judës, ishte i deleguari i mbretit për të gjitha punët e popullit.\nRST(i) 24 И Петахия, сын Мешезавела, из сыновей Зары, сына Иуды, был доверенным от царя по всяким делам, касающимся до народа.\nArabic(i) 24 وفتحيا بن مشيزبئيل من بني زارح بن يهوذا كان تحت يد الملك في كل امور الشعب\nBulgarian(i) 24 А Петая, синът на Месизавеил, от синовете на Зара, син на Юда, беше помощник на царя за всяко дело на народа.\nCroatian(i) 24 Petahja, sin Mešezabelov, od sinova Zeraha, sina Judina, bio je kraljev povjerenik za sve poslove s narodom.\nBKR(i) 24 A Petachiáš syn Mesezabelův, z synů Záry syna Judova, místo královské držící v každém jednání k lidu.\nDanish(i) 24 Og Pethaja, Messesabeels Søn, af Seras, Judas Søns, Børn, gik Kongen til Haande i ethvert Folkets Anliggende.\nCUV(i) 24 猶 大 兒 子 謝 拉 的 子 孫 、 米 示 薩 別 的 兒 子 毘 他 希 雅 輔 助 王 辦 理 猶 大 民 的 事 。\n24 H3063 猶大 H1121 兒子 H2226 謝拉 H1121 的子孫 H4898 、米示薩別 H1121 的兒子 H6611 毘他希雅 H3027 輔助 H4428 王 H5971 辦理猶大民 H1697 的事。\nCUVS(i) 24 犹 大 儿 子 谢 拉 的 子 孙 、 米 示 萨 别 的 儿 子 毘 他 希 雅 辅 助 王 办 理 犹 大 民 的 事 。\n24 H3063 犹大 H1121 儿子 H2226 谢拉 H1121 的子孙 H4898 、米示萨别 H1121 的儿子 H6611 毘他希雅 H3027 辅助 H4428 王 H5971 办理犹大民 H1697 的事。\nEsperanto(i) 24 Kaj Petahxja, filo de Mesxezabel, el la idoj de Zerahx, filo de Jehuda, estis komisiita de la regxo por cxiuj aferoj, koncernantaj la popolon.\nFinnish(i) 24 Ja Petaja Mesesabeelin poika Seran lapsista, Juudan pojan, oli kuninkaan käskyläinen kaikissa asioissa kansan tykö.\nFinnishPR(i) 24 Ja Petahja, Mesesabelin poika, Serahin, Juudan pojan, jälkeläisiä, oli kuninkaan edusmiehenä kaikissa kansaa koskevissa asioissa.\nHaitian(i) 24 Se Petachya, pitit gason Mechezabeyèl, moun Zerak nan branch fanmi Jida a, yo te nonmen delege lakay wa a pou regle tout zafè pèp Izrayèl la.\nHungarian(i) 24 Petáhja pedig, a Mesézabel fia, Júda fiának, Zerahnak fiai közül, a király oldala mellett vala a nép minden dolgában.\nIndonesian(i) 24 Petahya anak Mesezabeel dari kaum Zera dan suku Yehuda, menjadi wakil bangsa Israel di istana Persia.\nItalian(i) 24 E Petahia, figliuolo di Mesezabeel, de’ figliuoli di Zera, figliuolo di Giuda, era commessario del re, in ogni affare del re col popolo.\nItalianRiveduta(i) 24 E Pethahia, figliuolo di Mescezabeel, de’ figliuoli di Zerach, figliuolo di Giuda, era commissario del re per tutti gli affari del popolo.\nKorean(i) 24 유다의 아들 세라의 자손 곧 므세사벨의 아들 브다히야는 왕의 수하에서 백성의 일을 다스렸느니라\nLithuanian(i) 24 Mešezabelio sūnus Petachija iš Judo sūnaus Zaros palikuonių buvo karaliaus paskirtas visiems tautos reikalams.\nPBG(i) 24 A Petachyjasz, syn Mesezabelowy, z synów Zachara, syna Judowego, był na miejscu królewskiem w każdej sprawie do ludu.\nPortuguese(i) 24 Pois havia uma ordem da parte do rei acerca deles, e uma norma para os cantores, estabelecendo o dever de cada dia.\nNorwegian(i) 24 Petaja, Mesesabels sønn, av Serahs, Judas sønns barn, gikk kongen til hånde i alle saker som vedkom folket.\nRomanian(i) 24 Petahia, fiul lui Meşezabeel, din fiii lui Zerah, fiul lui Iuda, era dregătorul împăratului pentru toate treburile poporului.\nUkrainian(i) 24 А Петахія, син Мешезав'їла, із синів Зераха, сина Юдиного, був при руці царя для всіх справ народу.\nNehemiah 11:24 Cross References - YLT


timestamp: atn

url: =Australia Missionary Graham Staines (1941 – 1999) :: ZOMI DAILY\nAustralia Missionary Graham Staines (1941 – 1999)\nposted on 5 August 2019 at 8:15 pm Lomkholna: News\nGraham Staines’ min taktak pen Graham Stuart Staines hi in Australia sangmang khat ahi hi. Gladys tawh 1983 kum in kiteng uh a, tanu (Esther) khat leh Tapa nih (Phillip, kum 10 leh Timothy, kum 6) nei uh hi. A nasepna pen India gam, Odisha State, Manoharpur District, Keonjhar khua ah ahi hi. January 22,1999 ni zan in a tapa tenih tawh a mawtaw sung ah a lup laitak un kihal in a si uh hi. Hih tualthahna ah a kihelkha pawlkhat te pen thongkia in khatpa bel sihdan kipia napin a nunglam ciangin khantawn thong in thu kikhen kik hi.\nGraham Staines pen Australia gam Queenslang State, Palmwoods Khuanawl ah suak hi. Mission avei mahmah khat ahihna tawh India gam ah sep ding a lunggulh ahi hi. A kum acin ciangin India gam a Evangelical Missionary Sociaty of Mayurbhanj (EMSM) te tawh kizom hi. Kizopna a haksa mahmah na (remote area) Odisha State ah kipuak hi. Nasep a kipat ma 1982 kum in EMSM te tawh Mayurbhanj Leprosy Home cih miphak kepna khat hong masa in 1983 pan Staines in vaipuak khempeuh hong la hi.\nGraham Staines in Mission Field khat ah a nasep khoppih Gladys a muh tung mahin hoih sa pah a, tua hun pen 1981 kum june kha a hihi. A kimuh zawh uh kum 2 a cin kum 1983 kum in kiteng uh hi. A kiten un Gladys kum 16 pha pan hi. A sangmang sep sung in India gam a Ho minamte ading Laisiang Tho teina ah huh thei zel hi. Tua bek hilo in khutgelh ngiat tawh Thuciam thak sungteng manleh manlo etcik (crosscheck) sak hi. Damlo te kepna ah Odia pau bek thei uh ahih manin Staines zong Odia kam pen siang takin pau thei hi. Tua bangin damlo (miphak) kep kawmkawm mah in khua mite kauphan dan leh lawhphan dan hilh zel hi.\nStaines in 1965 kum pan Evangelical Missionary Organisation te tung tawn in Odisha State ah miphawkte kem in mi cimawhte huh in panpih a, a nuntakna a bei dongin sem hi. Tua bangin itna leh hehpihna tawh mi akep akhoina pen Hindu pawlkhat in thulet ding omlo pi in ka mipih te uh zawhthawh thu in Tapidaw suak sak hi ci in mawksak (alleged) uh hi. The Wadhwa Commission in a genna uh ah khua mite Tapidaw suakin tui kiphum hi na cih uh hang sawlna tawh kikhel ahih lohna gentham cing paulap ka mu kei uh hi ci uh hi.\nGladys Staines ahih leh a pasal sih khit ciang a nasep uh zomsuak veve a, 2004 kum ciangin a pianna gam Australia gamah ciah pan hi. A gam ah aciah kik dong bangmah lung himawh lo leh lungmuang takin a sangmang nasep mah lungkim takin a sem hi. 2005 kum in India kumpi in kumsim in apiak “ The fourth Highest Civilian Award” pahtawina pia uh hi. Amau kam in cileng “Padma Shri in Odisha” kici hi. 2016 kum ciangin “Mother Teresa Memorial International Award for Social Justice” cih phatna khat ngah leuleu hi.\nKumsim in aneih den uh Jungle Camp pen Tapidaw te kumcin kimuhkhopna (conference) hi in tua pawi sungah Pasian a upna uh a thangahnate uh a kikum khawm uh hi. Tua ni pen 1999 kum January kha ni 22 ni ahi hi. Staines’ tapa tenih zong sangkhak tawh kituak ahih manin apa zui in Kenduihar pan Manoharpur khua ah pawi sim dingin apai uh hi. Azi leh a tanu ahih leh Baripada khua ah a om uh hi. Tua ni pen khuavot lua ahih manin amau zong a pata tengthum un a mawtaw sung (Station Wagon) ah agiak uh hi.\nTua bangin nuam takin a ihmut laitak un migilo (Mob) 50 kiim bangin a mawtaw uh umcih in ahal uh hi. Amau zong khua aphawk uh ciangin a pusuah ding a hanciam uh hang tua migilo (Mob of Vigilantes) ten na dal in mawtaw sungah khumcip uh a, mawtaw leh Staines te pata tengthum a haltum uh hi. Tua migilo te hehnapi pen in sangmang ten khuasung mite bawngsa ne sak, numeite nawituam( Brassieres) leh nindalna (Sanitary Towels) te pia uh hi. Sangmang ten ka ngeina uh hong susia hi ci in ngawh uh hi. Credit: Langh Sian Khai, Photo: Graham Staines Family, References: Wikipedia, Film : The Least of These\nPrevious: Thusia tampi kisunsiah kha thei hi ~ Lian Tuang\nNext: Mimang zaksakna: Lia Nuam Sian Huai (kum 14)


url: =Meileng sungah Durian puatheilo ahih manin, Station ah khehkham in nesukpah :: ZOMI DAILY\nposted on 5 January 2019 at 6:25 pm Lomkholna: China, News, Sawltak, World\nDurian singgah pen agimnam khauhmahmah a, aduh te’nzong duhmahmah veve uhhi. Adiakdiak in Chinese te’n Durian singgah pen duhphadiak kici hi. Durian pen agimnam khauhlua mahmah ahih manin, mipi omna leh mipi zat ahi meileng, Bus cihte sungah Durian puakding kikhamcip hi.\nAbeisa kalsung in China, Zhejiang Province sung aom Quzhou City ah numei khatin Durian singgah pen meileng sungah puaksawm hi. Ahi zongin tua Train Station ah angak in aom ahi Security Guard te’n tua numeinu ii Bag sungah Durian amuh uhiciang in Durian pen meileng sungah kipuatheilo hi ci’n gen uhhi.\nAgimnam khauhlua ahih manin tua singgah pen mipi zat ahi Public Transportation ah kipuatheilo hi. Ahi zongin naduhleh avekin ne inla, tuakhit ciangin meileng sungah tuangpan in ci’n gen uhhi.\nTua numeinu inzong aduh mahmah ahi tua Durian pen nusia ngamlo in, Train Station sungah amanlang in nekmengding hanciampah tingteng hi. A meileng pen asawtlo in atungkuan hita a, tua numeinu inzong mipi muhna ah tua Durian pen sukham in neding in kithawipah saisai hi.\nVideo: what would you do if you were refused entry to a public premises for carrying a malodorous durian, and you must consider parting with the precious fruit to get on with your day? For a durian fan faced with this exact predicament at a railway station in China, there was only one course of action to take – consume the entire durian in time to catch her train, Says reported.\nDurian asukkhap nadingin koipan angahhiam akitheilo sing at (Saw) khattawh Durian sukham in, tuakhit ciangin meizumlotak in mipi mai ah nepah zetzet hi.\nAkigawm in Minute 10 sungkhawng in Durian sukham in, ne mengmeng a, atuanding meileng zong lap veve hi.\nTuabangin numeinu agamtat laitak Video kizaih in, tua Video Clip pen lamdang kisa, nuihzak huai kisa ahih manin Social Media tungah ki thehzakgawp in Viral Video piangpah hi.\nMore: Australia University khatah Durian gimnam pen Gas akeh kisa in mi 500 val kihemkhia\nDurian pen Asian gamsung ah ki limnek mahmah a, ahi zongin agimnam khauh mahmah ahih manin mipi zatkhopna munte ahi Public Places munte ahi Public Transportation, Airport, Hotel cihte ah Durian puakding ki phallo hi. Ngapik leh Gataam zong ane ngeilo te’n namtui sakhollo uhhi 🙂 Sawltak #zomidaily\nPrevious: Midang tung pan Thupha lamen kenla, Thupha hi zaw in\nNext: Malaysia ah leibat haulua pasal khat Bukit Bintang inndawn pan lengkhia in si\nMi 3 tak asihna Acccident Photo akizaihkha khat hangin innkuan te’n thuakzotuam


url: =13. September 28, 2019 | Khe Neilo, Nuntakna Thak ~ MUC\n13. September 28, 2019 | Khe Neilo, Nuntakna Thak\nAdmin 4:56:00 PM Articles, MISSION NEWS\nHunpatna La “Kumpipa Bia Un” TD. 3A; SDAH.83\nMipi muakna Superintendent\nHunpatna Thungen Chair person\nTangthu “Khe Neilo, Nuntakna Thak”\nHunkhakna La -“Bangzah na Lian!” TD.41; SDAH.86 Hunkhakna Thungen -Lesson Hilhpa\nLepani Kuruduadua, 60\nLepani in a nuntakna pen kimanna nei kisa nawnlo hi. Sangsia panin pensen a la, Lepani in, Naqarani aa biakinn\na puah laitak in, temta tawh a taklam khe sat kha hi. A meimaa pen dam thei lo hi. Ahangin ama’n zunkhum natna nei ahih manin nasia semsem hi. A tawpkhakna ah a siavuan pa-in, a khe tankhiat ding a kul lam gen ta hi.\nOperation a man khit ciangin kha tampi sung lumcip lai ahihmanin, alungsim sungah, nuntakna bang hi nawn mawkleltak hiam ci-in hong ngaihsun ta hi. A dahna a bulpi pen in, khe langnih hoih sa-in pawlpi sungah kum 17 sung tawntung a om sungin Khris kiangah khaa manpha khat nangawn a tutzawhlohna hang hipi pen hi. Tu-in ahihleh khe khatbek neita hi.\nA khe a kitansak khit zawh khasawm khit ciangin, Lepani in khetuh khat hong ngah kikta ahihmanin lampai hong kisinkik phot hi. Nikhat khit nikhat, “Khe khatbek ka neih zenzen hangin, Pasian a’ dingin kasepding om gige hi,” ci-in ngaihsun hi. Thu a nget kawmin sawtpi laipek a, a pawlpimite tawh effort bawl dingin a ngaihsutsut uh khua khat hong phawk kik hi. Tua khua ah, Ad-ventist pawlpi mi innkhat a om lam zongh hong phawk kik hi. Tua innkuante in, a effort bawlna vuah ahuh dingun huhna nget dingin khensat hi.\nTaxi khat kawmin tua khua ah a va pai leh tua innteekte’ tanu Anna in na dawntuah hi. Amah ahuh dingin a lamet, tua inn-kuante pen tuikulh galkhat lam panin Nadi khua-ah a peem uh ahihlam zongh, hong thei hi.\n“No innkuan in koi bangin biakpiakna bawl nei vua?” ci-in Anna kiangah dongh hi.\nTua nu in, pawlpi cih meel zong anei khol lo Nico tawh khat veivei hun bawl khawm thei zeel ahihna uh gen hi.\n“Tomcik sung thu ngenkhawm ni maw, Nico’ inn ah zongh hawh nuam ingh ei,” Lepani in ci hi.\nTua khit a sawtlo-in Lepani leh Anna, Nico’ inn ah, a va hawh uh leh, thakhat thu-in kongg hong kihongg vat in, pasal khat hong pusuak khia hi.\n“Kalaisai, notegeel pen ka lametet leengla te na hi ve vua maw!” ci-in hong awng khia beba hi.\nNico zongh a leenglate innsungah tumsak iin, ama’ tangthu bantakin hong suut ngiatngiat hi.\nJesu’ thu a vagen ding mi khatpeuh a vahawh nadingin thu a ngetngetna thu hong gen hi. A inn ah Pasian’ thu a vagen masa penpente’ pawlpi ah a lutpah dingin Pasian’ tungah kamciam a piakna thu zongh genbeh hi. Tua zingsang teekteek mah in, an-sing ding gamlakah a tomtom laitakin, a ngakngak lenglate hong pai taktak tading ahihna a lungsim sungah na kilo khol khinzo hi. Thakhat thu-in inn ah aciah pah vinghvengh leh kuamah na om lo hi. ki pumsil phot in tawmcik sung angak laitakin inn pua lam panin Lepani’ aw` a za pahlian ahihna hong gen hi. “No pawl hongsuak pah ning ei. Mai Sabbath ciangin, kazi le ka tanu thum tengtawh hong kikhawm pah nung ei,” Nico in ci hi.\nAmau’ pawl a suahpah nading thu a gen ciangin, Lepani zongh lungdam lua kisa in, thu hong ngetsak pah hi. “Mai Sab-bath ciangin nang’ kiangah kong hawh zaw ding a, na inn ah kikhopna biakinn khat i hongg zaw ding hi,” Lepani in ci hi.\nKha sagih sung sitset, Lepani in Nico’ inn ah kikhop biak-piakna va neih pih den hi. A khuapih pawlkhat zongh va kikhawm uh hi. Lepani in tua lai-ah effort a vabawl ciangin, Nico tawh, a zi tawh, a tanu thumte tawh simkhop in, khaa manpha 16 tui hong kiphum uh hi.\nPawlpi mimal hong khantohna tawh kizui-in, inn sung aa kikhopna panin biakinn tuam dang khat hong nei-in tua lai-ah hong kikhawm uh hi.\nTu-in Lepani, kum 60, pha ta a, Pasian’ sungah angtang mahmah hi. Tu kum sungin khua dang khat ah pawlpi khat phut zo lai dingin ki lamen hi. Mai kum ciangin zongh, a khua thumna ah pawlpi thak khatmah phuhzawh lai nadingin ngiimna nei hi.\nA khe neih nawnlohna in a nuntakna kheel ahihna gen hi. “Khe nih ka neih lai-a, ka sep zawhloh, khe khat ka neih\nciangin ka sem zo hi. Ka sepding nate ka phawk thei zaw hi” ci hi. Tu ni-a i Sabbath 13 na Mission sumpi khenkhat tawh “Save 10,000 Toes” kici “kheme 10,000 te Honkhia In” cih nasep-na ah ki huh ding hi. Tua pen Fiji gam a, zunkhum natna daalna nasepna leh tua natna a nei khinsa mite huhna ding nasepna ahih hi. Phaltak aa nong piakkhiat uh sumpite’ hangin lungdam mah- mah hi.


url: =ZOMITE KHEN NIH SUAK TAKTAK TA DING MAW? - Laibu Saal\nHome > Thuluui/Articles > ZOMITE KHEN NIH SUAK TAKTAK TA DING MAW?\nZOMITE KHEN NIH SUAK TAKTAK TA DING MAW?\nMikangte hun ma lai-in Zomite pen min tampi tawh a kisamte ihi hi. I omna, hong uk leh kiim-le-paam zui-in min tampi inei hi. I kiim i paam aa teeng mi namdangte in nisuahna lam ah Chin hong ci-in, Nitumna lamah Lushai hong ci uh hi. Nitumna saklamah Kuki hong kici hi.\nMikangte hong tun’ uh ciangin, I gam hong khenin Khen tampi hong suah uh hi. Tua gamkhente tawh kizui-in min tuamtuam hong pia hi. Ahi hangin, hih minamte in minam khat hi-in gam khat ah koih ding cih gelna zong na nei ngei uh hi. Chin-Lushai Hills thukikupna (1892) ah kimu thei hi.\nMikang mipil tampi in zong sulkanna hong neihsakin hih minamte in sulkhat suan ahi uh hi, ci-in lai tampi tawh na kipsak uh hi.\nVaigam, Kawlgam suahtaakna ngah khit ciangin, tualsuak mipite in zong sul kankhiatna tampi hong nei uh hi. Tua mipite in zong minam khat ihihnate tampi hong behlapin kipsakna a nei ciat uh hi. Tua mah bangin, gam thulam kipawlna tuamtuam in zong kipsakna, ciaptehna, hong uk kumpite tungah ngetna tampi nei khin uh hi.\n(File tawh sawtlo in hong suaksak ding hi ingh. Hong thei siam un.- Web master)\n1988 kum ciangin, Amasa pen Leitungbup Zosuan Khawmpi kisamin, Zosuante minam khat bek hi lo-in gam khat ukna khat sungah teengkhop ding dong thukimna, Vai kumpi tungah ngetna na nei ngei uh hi.\nZomite khangthu i et ciangin, i teenna gam, hong kiciaptehna, hong kisapna, ei leh ei i kisapna a kibat loh hangin, ipu ipa, i mipil masa, i makaite in minam khat ihihna mah na vom vinven den uh hi.\nTuhun ciangin, mun deihna, thudeihna tuamtuamte hangin Kawlgam Zomite khen nih a suak hong bang ta hi. Mite tungah gualtung i tuanzawh loh ciangin, paikhiat ding, inntuan ding bek igeel den hi. Mite in a huam theithei ding, a taangzai theithei a vaihawm laitakin ei Tedim kampau Zomite in ei bek Zomi bangin i kineu seksek hi.\nHong pai ding Kawlgam mimalsimna (census) ah zong Tedim kampaute in Zomi mah cih dingin, a gengen tampi tak om hi. Ahi thei thu gen leng, Zomi pen Chin sunga minam neu khatin a sek neusuk ihi hi. Ahi kei leh, Chin gamke sunga Zomi minam neu khat cih ihi lel ding hi. Politik lam pan gen leng, phattuamna ding sangin, supna ding tam zaw hi.\nI pu i pate in Chin pen Zomi hi, a ci hi-in ei hun ciangin, Tedim pen Zomi hi. Chin pen namdang hi, a ci nuam tawh iki bangta hi. Kawlte’ deih zong tua mah hi lel hi. I parti ZCD in zong Chin pen Zomi aa laih ding cih mah pomin len lai sam hi. Kua mipil, kua makai leh kua parti in Chin pen Zomi hi kei, ci nai sam lo uh hi. Chin deihte in zong Zomi deihte Chin hi kei hong ci nai sam lo hi. Tuiphum pawlpi ZBC buaina pen minam vai ah kilawh sak kei ni.\nNam picing khat isuahna dingin thu suapi khualkula ngak ding kilawmte ngak lai ding zong kisam kha ding hi. Mite kihuai-in tamin a pung laitakin ei kineu seksek ding pen thu hoih hi ngei lo ding hi.\nEi deihna, ei maansak bek maan hi ci lo-in, kiim-le-paam hun paiziate khua ngei lai dih ni. A piangthei thute saikak lai dih ni. I sup i meek dingte et kak lai dih ni. Minam bup ading, a picing minam isuah theihna ding khat vei lung ngei lai dih ni.\nBy - TG.SALAIA.\nItem Reviewed: ZOMITE KHEN NIH SUAK TAKTAK TA DING MAW? Description: Rating: 5 Reviewed By: Cinpu Zomi


url: =ZOMITE TUALSUNG NUTAKNA NGEINA Agelh - Sing Khaw Khai - Laibu Saal\nHome > Thuluui/Articles > ZOMITE TUALSUNG NUTAKNA NGEINA Agelh - Sing Khaw Khai\nZOMITE TUALSUNG NUTAKNA NGEINA Agelh - Sing Khaw Khai\nZOMITE TUALSUNG NUTAKNA NGEINA\nAgelh - Sing Khaw Khai\nNidang lai-in Zogam ah mi khutkhialte a man ding Palik ahi zongin, a kikhumna dinguh thonginn ahi zongin, tuhun bangin om nai lo hi. Tua bang hi napi in, tuhun sangin tua hun lai in thukham kilim zuih zaw a, kilemna om zaw in ki-itna zong lian zaw lai hi. Banghangin tua bangin khuasungah nuntakna na om thei ahi hiam, cih i ngaihsut theihna dingin Pu leh Pa ngeina hoih pawl kan huai kasa hi.\nMihingte tenna leitang munteng “KHUA” kici hi. Guahzu in mei a kai ciangin “KHUASIA” kici a, tuate hong ven ciangin “KHUAPHA” kici hi. Tua lo adang i kammal zatte: Khuazing; khuavaak; khuadam; khua-ul” kici a, tua bang a i kammalte i et ciangin, KHUA cih kammal ah mihingte tenna leitang mun khat bek lawhna hi pah lo hi, cih kingaihsun thei hi. Tua hi a KHUA cih kammal in mihing, ganhing, singkung, lopa cih nuntakna nei nate (Nature) ading a kisam huih, guah, khuazing, khauvak, cih nate khempeuh tawh a kidim mun leh gam (natural world) a kilom lawhna kammal tawh kibang hi. Hih thu F.K Lehman in ‘a lei hin khua (Innate-world) na ci hi. Tua bangin mihingte tenna mun, KHUA ana kici ahi kha ding hi.\nNidang lai in, mi galhang, mi thahat peuh in uk zawhna nei uh ahih man un, mun tuamtuam leh gam tuam tuamah gam na nei kawikawi uh hi. Tuhun bangin khua khatin gam tuam neih lo uh hi. Tua bang a gam a nei zo mite kiangah leitang khote-in lo sap akipan siah leh kaih tuamtuam puakin a na nungta uh hi. Mikang kumpi hong khan ciangin a mual a guam mun leh gam hong khensak uh ciangin, khua kim in mun leh gam akinei hi pan hi. (Gentehna: Tedim gam nitumna lam gungal gampen tuma in Falam (Zahau)te na teeng masa ahih manun, a khut me uh tawh a kawkna ciangciang uh siah a kikaihna ding gam hi a, tua gamah a kiten nop ciangin tua gam a nei ukpite kiangah a liangziat, a liangvei tawh to kai in siah-khua na sat thei bek uh hi).\nCiimnuai khua a kisat hun lai in mihingte i pawlcinna leh gualzawhna thu khat bek tawh khua kisat theilo hi. Khuasat-tuikhuat nam (noble tribe) na om uh a, tuate makaihna leh thupiakna kul masa hi. (Gentehna: Guite Mang, Thawmte Mang kici a, tua siampi namte makaihna loin khua thak kisat thei lo hi). Buansingte khuasat, “Khua kho thei” ci-in Kamhau khuapi Tedim a teeng Buansingte Pu Son Hong la in Suangpi khua kisat hi, ci in Suangpi khua tangthu bu ah akicingin kigelh hi. Tua bangin amau khuasatna mun ciat ah hausa sem in tui phuisamin, mang uh hi, ci in beh khang tangthu sung panin kitel theih hi. Kawlpi gampan Song Thu in makaihin, Cimmnuai khua kisat hi, ci in na kigen ahih ciangin, Song Thu zong nam makai khat (Tribal Chief) ahihloh phamawh hi.\nKhua akip akho nadingin gal leh sa a om loh nading thupi masa hi. A diakdiak in gamsate, mihing’ vulh leh khawi tungah a phengtat loh nadingin, kamciam leh thukham na pia uh hi. Tua ahih manin khua a kisat ciangin sa kiban a, Gamtawn (sahang) tawh kiciamna kibawl hi. Khuasak khuasatna ah sial kiban a, Suangpi khuasatna ah Ui kiban hi. Tua sagil khuakot ah kikai a, khuasat tulpipa in, “Hi ka sial gil kaihna, ka sagil zuihna mun leh gam sungah hong kaan hong lut theilo ding hi uh teh,” ci-in thupia hi. Tua hi a sahang vuina ah, “Gamtawn tawh tong ka ciam in e tui lehluanin ciam ung e. Ciampel a sial tual na dawh, na khe lauluang in sun e,” na ci uh hi. Tua bang a sagil kaihna huam sung mun teng, ‘Khuasung-khua ki-ukna gam’ (Village Territory) kisuah hi. Tua bangin siansuah in tua mun, tua leitang sung teng, mun siangtho gam siangtho tangsak, suaksak uh hi.\nZomite tenna gamin mualtung ahi hi. Mual leh guam, sim leh zo, a lum leh a vot khuahun omna mun ahi hi. Tua ahih manin i pu leh pate in a lum leh a vot kikal gamlai laizang na zuan uh hi. Nek ding dawn dingin tui khuk khuat masa uh a, a thupi pen khuasat nasep khatna in khuazang tangpi tangta in biakpiakna ding mun hoih leh mun nuam teelna ahi hi. Khua teenna khuasung pan a zangtam belna ah Tual na bawl uh hi. Tualsuang (altar) na bawl uh a, Tualsuang (Pillar) na phut uh hi. Tualsuang pen suangpeek hi a, suangtho tom nono kiuli kualin na phut uh hi. Tua suangthute tungah bel suan bangin Tualsuang kinga sak uh hi. Tua bang a kitawi khaang suangpeek i nuai ah Tual-an, tual-sa na pia uh hi. Tua Tualsuang kiangah Tualsong kiphut hi. Saizang khuasat Tual ah Tualsong in suangtawn khat kiphut a, khua dangte ah ahih leh singkhauh singto pawl ahi Sesing peuh simsing peuh kizang hi. Tualsong bawlzia khua khat leh khua khat kibang khin lo hi. Mun khatte ah a dawn kika sak a, mun khatkhat ah a dawn kisuizum hi. Saizang Tualsong (suangsong) in tang ngeina lim pua pen in, lo pen hi.\n“TUAL” cih kammal pen Zomite sisan sungah kiptakin teengin, thu thukpi tawh kizomin kizanga, tua kammal kinuntak pih hi. Tualsuang leh Tualsongte omna huam sung teng, Tualzu’phih huzap sung teng a huamin “TUAL” kici hi. ‘Tual’ icihna ‘Laitual’ (Inntual), ‘Bawlung tual,’ cih kammalte tawh etkaak lehang: “Muntaam,’ zangtaam’ cih bang dan a khiatna nei ding tawh akibat hangin, tua mun khempeuhte pen Tual kici khinlo hi. Tua ahih mainin, Mihing ngeina leh biakna tawh kisai a kizatna mun (Zangtaam) te pen TUAL kici zaw hi. Hi kammal bang ci bangin kingah in kizang ta zong leh Zomite pu leh pate pan kipanin, a nuntakna ahing tawntung nuntakna tui nak bangin i zang hi. Krris thuzui mite Khristian a kicih bang danin, tua Tual biakna minpua in Tual nungzuite khempeuh pen “TUAL’ kici a, Tual thupha in a huamkhak sung khempeuh zong ‘TUALSUNG’ kici hi. I pu leh i pate khua khat leh khua khat nopna ah kizo uh a, a khikhenkik uh ciangin mangpha kipaih uh hi. Mang a kipaih uh ciangin:\nKei va ciah vang ka khua khangnen ah\nTualsung’ la nu’n a zotang bang dam aw”- kici uh hi.\nZo ngeina ah leitung mihingte, Khual leh Tual ci-in mite nam nihin kikhen hi. Tua pen Khalkha lamte in: Khual leh Lai” na ci uh a, khual pen Tualpua lam a om mite (teng mite) khempeuh lawhna ahi hi. Khual cih kammal in, zawl, gual, gal, midang meltheih loh khempeuh a kigawm a lawhna ahi hi. Tual cih khuasat tuikhuat (innteek) pawl, peemta (khualmi tualsuak) leh sila innteng a a kikai, gal hingmat khempeuh kigawm hi. Zokam a “Tual that ken” cih pen Khalkha lamte in amau aituam kamin, “Lai Nawng” ci uh ahi ciangin Tual leh Lai pen a kibang ahihna kitel hi. Khalkha lam pan in ‘Lai’ cih kammal pen Laimi ci-in kizang hiam, cih a kikan theih loh hangin, Tedim ngeina lam panin kitel gen thei-in zong kikan thei hi.\nTedim ngeina ah “LAI” pen ‘sanggam suahpih” cihna hi a, a khiatna pen “Eite” aihkeh “Eimau” cihna ahi hi. Unau nih leh thum sungah khat lai pen khat bek mah hipah a, tua ahih manin in Tual thah phu kila thei lo a, Lai thah phu kila thei hi. Banghanghiam cih leh Tualsung a tualthah (murder) om ngei loin, om thei lo hi. (A tuamin gen lai ding). Tual thahna cih in Tual leh Tual kithahna hi a, Lai thahna cih in Khual leh Tual kithahna ahi hi. Tualsung mikhat in Tual pualam mi khat a thah leh tua a thahpa in a thahpa (misi) i sanggamte pen “LAITHAT” hipah hi. Tua laithah phu la ding pa pen a sanggam upa pen hi a, tuapa pen ‘THAL LOH’ ci in kimin vawh hi. A khiatna in “Mitunga a kiba thal alohkik pa” cihna ahi hi. Hi bangin Lai kithah sakna panin, khua khat leh khua khat gal kikneihna piang thei a, tua pen khang tampi kikhawm thei hi. Tua ahih manin, Lai cih pen Nam min a i zatna in a huam khak pen Behkhat, phungkhat, Tul khat ciang bek huamkha hi. Tualsungah ahih leh Khua mi khempeuh huam kha hi. Khual mi khat Tualmi a akisan ni pan kipan Tual suak ahih manin Tualsung cih in a huampah suak hi. Gentehna in: Mun dang lei dang khat pan in, akila ganhing khat eima huangsung hong tun ciangin, Na inn ah hong suak ahihkei leh Na neih khit ciangin No a neih leh tua pen “Gan Tualsuak” kici hi. Mi khat in midang inn ah hawh henla, ki innteek sak leh zong “Tualtang” kici hi. Khual khat Tual a suak thei hiam cih thu tawm khat gen lai dih hi.\nSamaritan leh Judah mite bangin, Khual leh Tual, an leh tuite dawn khawm thei lo uh a, kitang uh hi. Khua khat leh khua khat galin a kineih neih khit uh ciangin kua mah kilengla in kikawm nawn lo uh hi. Tua bangin gal a suak khit uh ciangin a kilem kikna a bawlnop uh ciangin, khua aa ding a a nuntakna a pia ngam mi khat kiteel khia uh a, tuapa pen limtakin an vaak masa uh hi. Tua pa pen, “TONGCIIN” kici in, tuapa pen va pai a, a kilempih kik nop uh khua makaipipa ‘Kong’ tuikuang tui va dawn leh ahi zongin, a Sutpi uh vapom leh ahi zongin, tua Tongciin pen gal bangin kithat thei nawnlo ahih manin, a deihna a thu sung thei a, tua bangin kilemna ding kivaihawm thei hi. Zogamah Mikang gal hong khan cilin, Khalkhate in Runtlanga mual panin, nakpi in nang dingin kiging uh hi. Tua laitakin Zokhuate khat Sui Tliang a kici in, Khalkha khua ah kamtai pai sak a, “Mikang galte nang a i sih khit sangin lut zaw lehang hoih zaw lai hi,” ci-in gen sak hi. Tua thu Bualtak Khua mi Lal Sang pen va pai in galte tawh an va ne khawm hi. Tua thu a phawk uh ciangin gal nan dan ding vai kikhawl kik hi. Thau a lei (zangno) mek loin galte Khalkha khua ah kilut sak hi, ci in Khalkhate khangtang thu ah kigen hi. Bang hang hiam cih leh Lal Sang in galte tawh zu leh sa va ne khawm uh hi. Tuate pen gal (ral) hi nawn loin Tual (Lai) suak uh hi. Tua thu mah tawh kibangin Japan gal lai in zong Japan galkap siksinkhat Suangpi Tualsung hong lutin galphual hong sat uh hi. Tua galte nawt khia kik ding Suangpi Tual Galkapte kithawi uh hi. Tua thu a zak uh ciangin, Phunom khua mi Kha Dai in; “Suangpite aw, na khua uh ah tua Japan galkapte do in kap kei un, tua bang a na hih teitei uh leh Tual that na suak ding uh hi,” ci in kam tai sawl hi. Tua ciangin Suangpite in tua Japan galkapte pen Tual ahiam gal ahiam cih ngaihsun pha kik uh a, Kawlgam Nyanglepin khua Leiphung ah Suangpite Dam Za Cin leh Khai Za Ngin hong thahsakte kua ahi hiam, Japante mah hilo ahi hiam, tua ahih manin Japante pen Tual hilo hi, Gal ahi hi, ci-in kipsak uh hi. Tua khit caingin zingsang vakmial (phalvak) in gal phawngin, tua galkapte pen Suangpi Tualsung pan in nawtkhia uh hi. Tua ah Suangpite in gal lu khat tan uh hi.\nHi i gensate tungtawnin i et ciangin, Zo ngeina ah mi khat peuhpeuh khual ahi a, gal ahi zongin, ankuang, ankeu i um pih, i tawipih, Tualsung tuisiang i dawnpih sa ahih khit ciangin, tuapa Tual in kisim pah a, “pemta tual suak” khatin kingaihsun hi, ci a theih ding ahi hi.\nTUAL KI-UKNA GAM\nZo kam in ‘Kumpi’ (king, government) cih kammal kinei mah napi in, Zogam ah ei leh ei a ki-uk hun in (Miknag kumpi hong lutma hun) tua zamin kua mah kipia lo hi. Ei uk i makaite pen Mang, Ukpi, cih bangin min i kivawh hi. Tua thu hangin u pu i pate pen nidang lai hun in, kumpi ukna nuai ah na om ngei uh ahihna thu kimu khia thei hi. Ciimnuai khua panin a kikhenkek uh ciangin, amau khua ciat ah amau leh amau ki-uk ciat uh hi. A khuakhua ah a pil leh a ciim zaw a hang leh a lian makai pawl hong khan ciangun thu tuamtuam hang tawh tua milian leh thahatte tungah, kito kai in To leh Sila ngeina tawh ki-ukna na om ngei h. Mualbem khua panin Sukte suan ahi Khan Thuam a hong khan ciangin, Sihzang mang sim loh Tedim mang khempeuh ama tungah ki tokai sak in, Meitei gam Teimei lui dongah Mualbem gam (Sukte uk) na zai sak hi. Hi bangin la na phuak a:\na). Setang kaihna Teimei dong e, ka hialna lamtui hi a,\nb). Sak ciang Teimei khangciang Lamtui a lai ah kamkei hing e., na ci hi.\nAhih hangin a tute a khan ciangin, tua Khan Thuam gam (Mualbem gam) Sukte-Uk leh Kamhau-Uk cih Ukna gam nih in na kikhen hi. Mikang gal hong khan laitak in, tu laitak Tedim gam ahi, Sukte-Uk, Sihzang-Uk, Kam Hau-Uk ci-in Ukpi gam thumin na kikhen hi. Tua tawh kizui-in, Sukte ngeina, Kam Hau ngeina, Sihzang ngeina cih bangin ki-uk dan zong nam thum mah in na kikhen hi. Tua pen na kizang khin hi. Kum 1894 May, 16 ni-in Khuasak ukpi Khup Pau leh Khai Kam te pata in, a lum a tei uh khia in, gal a lut a kipanin mikang galte Tual in kisim ta a, amau ukna kimangin kinungta hi. Khan Thuam tute in a pu uh gam Leitawhtan panin khen in, Leilu lam teng Kam Hau gam suah a, Leitaw lam in Sukte gam in nei sak uh hi.\nKum 1896 ciangin, "Chin-Hills Regulation, 1896” kici, Zogam ki-ukna upadi tawh kizui-in, Tedim khua ah Vuandok zumpi hong phut hi. Tua zum panin tuhun Tedim gam leh Tonzang gam uk khat suah in hong uk hi. Tua bang gam ki-ukna tawh Sukte, Sihzang, Kam Hau uk khat nuai ah hong koih a kipanin, tua Vuandok ukna gam teng Tedim gam kici hi. Tua vuandok ki-ukna sung a mi khempeuh zong Tedim mi ci-in hong kizang ta hi., Khang tangthu ciamtehna lai leh laibute i et ciangin, tuhun Tedim mite Paihte hong kici masa in, tua zawh hun khat hun ciangin Guite hong kici hi. Mualbem mang Khan Thuam hong khan zawh ciangin Tedim pau lam a aom mite in Sukte, Sihzang, cih bangin hong muhna hong theihna bangun hong lo uh hi. Tua mah bangin, tuhun in Tedim mi icih ciangin, tua Sukte. Sihzang leh Kham Hau ngeina thum kigawmna bangin kisang hi.\nNgeina ah Tual lo tawh khua kiteng theilo hi. Khua khat ah Tual nih om thei lo hi. Tual khat khua khat hi pah hi. Khua a kisat ciangin, sagil kai in Khua ki-ukna gamgi in kiciamteh hi, cih thu i gen khin hi. Tuhun ciang gambup upadi sungah mi khempeuh kiteng khawm a, gambup upadi bangin kigamta in kinungta hi. Tua bangin Tualsungah zong nam tomte, nam saute, peemte leh sila a tuamtuam kiteng khawm hi. Tua thu kham tawh kizui-in kinungta in ki gamta hi. Tuhun upadi mai ah gammi khat leh khat ki zakim in, upadi a palsat a om leh zum dan a kipiak mah bangin, tua thukham a palsat khempeuh muhmawhte in dan a pia hi. Namtom, Namlian, Inn teng sila cih om nawn loin muhmawhte mai ah mi khempeuh kizakim hi. Tuhun kithahna tawh kisai in sihdaan (Death Sentence) a kipiak mah bangin, Tualsungah zong Tualthah luang tawh na kisawng sak uh hi. Tua ahih manin Tualsungah thukham ngeinate kizui-in khat leh khat kinawk kha loin kinungta thei hi. Tuhun gamkhat upadite gam dang tawh a kisai loh mah bangin, Tual thukhamte tualpua tawh kisai lo hi. Tual pua ah khat leh khat phu kilakna ngeina tawh kizomin kinungta a, a guallelte a gualzote tungah to kai uh hi.\nTual thukham a lian pen in “Tual that lo ding” cih thu ahi hi. Tua bang a tual thahna in muhmawhte thukham palsatna suak bej tham loin, leitung ngeina ah zong khut khialhna a lian pen khat in si hi. Tua khialhna a bawlte “innmang thei” kici hi. Innmang cih ciangin, suan leh khak beina, cii man na hipah hi.Tusel taselna bek tawh in kimang thei lo a, pulsih, khansihna zong tawh inn kimang thei lai hi. Pasal tawh khang kisim ahih mah bang in, tapa neih zong thupha leh hamphatna in kingaihsun hi. Tua mah bangin tapa selte zong hamsiatna leh kamsiatna in kingaihsun hi. Muhmawhte piak liaudaan pen a tam zaw in sihna hi a, tua sihdan hang tawh inn manna a pian ciangin, tua sihna zong tuahsiatna lianpi khat hipah hi. Tuhun ciangin upadi nuai a nungta gammi khempeuh in, Tual hi uh a, kithahna khempeuh zong Tualthahna hi khin hi.\nTual leh Tual kithahna ah phu kila lo hi. Mihing khat leh khat phu kilakna sangin, mawhnate phu lakna na zawta ahih manin, kikihta zaw hi. Ahi zongin luang beina zah a, supna lian thute sum leh Sial tawh kisawng, kiloh sak thei hi. Luang man Lawi-giat tawh kitan a., nidang hunin Lawi takpi mah kihawl a, Dangka hong kizat ciangin, Lawi khat Rs.30/- in lkiseh a, Lawi giat tang in Rs. 240/- kigam hi. Tua banah hanken kuasah kisat sak thei hi. Upadi tawh ki-ukna hun tuhun nangawn in tua bang luang thute thukhen zum kitun nuam loin, ngeina bang a kithumna leh, kituamna tawh ki sat mit thei hi. Ahih hangin zum thukhenna omlo, tuhun luang thute ah zong Muhmawhte in koih khong tuan lo hi, ci-in a um mi ki om lai hi.\nTualsung ki-ukna ngeinate i et ciangin, thukham palsatna tung a muhmawhte thukhenna leh dan piaknate citak lua ahih manin, Muhmawhte kihtakna bek tawh thu thukhamte kizui masa hih tuak hi. Tua pan kipanin Tualsungah thu tawh ki-ukna leh nuntakna hong piang khia hih tuak hi. Tua bangin thu tawh nuntakna a om theih manin mihingte kicimang lo hi. Tua hi a Tualsungah mihingte nuntakna a uk, a cing, a kem pen khua hausapa hi loin, tua a kihtakpa uh, Muhmawhte hi a, tua pen Hebru-te ngeina ah “Isaak’ Zahtakpa” tawh a kibang ahi hi. Tualsung nuntak thute i et ciangin, gam khat, ki-ukna tawh kisun ahih manin, “Tual ki-ukna gam” (Tual State) cih huai hi.\nTu in ahih leh Tualsung i cihin bang hi a, tua Tualsung kua in uk ahiam, cih kitel thei ta hi. Tualsung pen thu tawh a kinungta sak mihingte omna mun, a siangtho a zeksak mun hi, kici thei hi. Muhmawhte kitakna hang tawh thukham kizuihna gam, zong kici thei hi. Tua thukhamte bang hunin pianga, kua in na piangsak hiam, cih i gen theih loh hangin a khang a khang in hong kihilh suksuk a, nisim mihing nuntakna sung panin, tua thukhamte a manna leh a cihtakna kikipsak hi. Tua thukhamte lai a gelh bangin hong kiluah suk hilo a, kam tawh paunak bangin hong kigen sawn suk ahi hi. Tuate tuhun thuciamteh bang danin ciamteh ni ci lehang, a bulpi zaw deuhte in a nuai a bang dan in ki kaikhawm thei hi.\n1). Tual that kei in.\n2). Na Nu leh na Pa zahtak in.\n3). Zuau thu gen kei in.\n4). Gu kei in.\n5). Mizi mita tungah khial kei in.\n6). Mi neihsa tungah tatsia kei in.\n7). Mi neihsa duhgawh kei in.\n8). Paupha kei in.\nTual that kei in: -- Mi kikthat thei a, tual kithat thei lo ahihna thu i gen khin hi. Zokam ah “THAT” leh “MAN” cih kam kiton nih kizang hi. Khangluite min a sial ciangun; “Ka thah ka mat” ci uh hi. Nuntakna khat sihsakna “That” kici a, nuntakna nei ganhing khat mihing khutsung tunsakna pen “Man” kici hi. Gentehna in: Galhing man, galthat, gul man, gul that, cih bang hi. Ahi zongin Sakhi that kici lo hi. Sakhi sang a aneu zaw ganhing: Lungmee pen “Man” kici loin “That” kici hi. Mihingte gal leh sa lakah ki om in, kinungta hi. Gal tawh kisi thei in Sa tawh kimang thei hi. Ganhingte lakah mihing nuntakna a susia thei pawl om a, tuate zong mihingte gal mah tawh kibang pah hi. Mihingte mah bangin ganhingte lakah zong, sha leh vang a nei om a, tuate leh mihing a vang a pha zaw, a hat zawzaw in gualzo hi. Gentehna in Ngal, Gulpi ch bang hi. Tua banah, mihing tawh a kilemlo ganhing pawlkhat om a, tuate zong that in kisi sak hi. Gentehna: Lungmee, Lungngam, Ciikpi cih pawl hi. Tua hi a, mihingte cidam nuntakna a nawngkaisak thei nuntakna dangte khempeuh sihsakna pen “man” kici hi ci-in theihding ahi hi. Hi bang mihing ngeina tawh kizui in kammalna kizang hi. “That” cih kammal nungah gualzawhna lungsim tawh kizom hi. Tua hi a, Tual pen gal hi lo hi. Lungmee nuntakna, tangtel nuntak bang nungta ganhing nam hi lo hi. A zehsak, a siangtho ganhing nam khat hi. Na sihpih, na thahpih, na kailpih na vaihpih, na hinpih na khanpih khat hi. Tua hih manin Tual pen gal banga thah ding hilo a, nang ma pumpi bangin it ding ahi hi. Tua bangin thuthuk mahmah kammal khiatna nei hi a, mihingte khat leh khat kithat ding, muhmawhte na sianglo hi. Tua ahih manin Tual thahna in muhmawhte mai ah khialhna a lian bel in, sihdaan sangin a lian zaw, inn man sakna daan napia hi.\nNa Nu leh Na Pa zahtakin:-- Zo ngeina ah “Nu leh Pa zahtak lote, a nahlawh pek kei,” kici hi. Cihnopna in Nu leh Pa a zahtak lote, leitung nuntakna ah a dau pailo thei, kamsia thei cihna ahi hi. Nu leh Pa hangin innkuan kipiang a, suan leh khak tawh phung leh nam kitang thei bek hi. Nu leh Pa in itna tawh hong khoi hong tah ahih manin, nupi pasal kitang thei bek hi. Nu leh Pa zahtakna a omna innnkuan ah kilemna om thei bek hi. Innkuan nuntakna ding zonna leh vainate ah mavanna leh daupaina tawh kizui thei zaw hi, ci-in kingaihsun hi.\nIsakin a tapa a dingin thupha a piak bangin Zo ngeina ah tate a dingin, Nu leh Pa thupha piakna zatna kician om lo hi. Ahi zongin tate tungah Nu leh Pa lungkimna in thupha huai hi, ci-in upna kinei hi. Nu leh Pa lungkim sakna ding kizong a, Nu leh Pa pahtawi ngeinate kizang hi. Gentehna: Inntuan thak khatin, a inntuan pheta a khawi leh a vulh sungpan a lian bel, a limci bel pen Nu leh Pa gawh masa uh hi. A zon a vaina ah a ngah khempeuh leh a muh khempeuh a Nu leh a Pa kiangah tun in, a Nu leh a Pa lungkimna kicing pen hi. Nu leh Pa deihsakna tawh zi neih ahi zongin, pasal neihna ahi zongin tuate Nu leh Pa thumanna hoih pen in kingaihsun hi.\nNu leh Pa in hong siam thei hi, ci-in ki-um a, Nu leh Pa khat peuh a sih ciangin, tua tungah thupha kingen thei hi. A luang pumpi in kong pal (Kawngpi) a kal (khen) ciangin:\n“Mimcii hong khiat in, Taangcii hong khiatin, Vompi hong hawl in, Ngaltang hong hawlin”\nkici-in ki vaikhak thei uh hi. Tua siluang hanah a kisial ciangin, zu kimop a, tua zu mop nuam mi kituh lai hi. Tua bek hilo in, tua siluang zawnna guate pen thalin (Sailii) kibawl leh vasa sun thei deuh, man thei deuh cise uh hi, ci-in upna kinei hi. Tate a dingin Nu leh Pa leitung Pasian uh hi, ci-in kingaihsun hi.\nZuauthu gen kei in:--- Zo ngeina ah ‘Zuauthu gen’ i cih pen a zak bang lianin genkik lohna ahi hi. Thu piangkhat, thu om khat, ahi bang a om bang, a manna bang a gen lohna hi a, mihingte i theihna leh i muhna kicing lo lua ahih manin, a man kisa kha thei hi. A hi leh a dik kim lai zong ahi lopi bangin kimu thei hi. Tua bang a telkhialh, theih khialhnate pen a thu tawh kizui-in a thu gente zauthu kici lo hi. Ahih hangin mi khatin gatang a kaihna ah ahi zongin, thukhen zumah teci a panna ah ahi zongin a theih leh a theihna bang lianin, a muh leh a muhna bang lianin, a gen lohna pen “Zuauthu” kici hi. “Zuau in a khap tawn” kici a, zuauthu genna pen gupha lua hi. Natna leh sihna in zui thei hi, ci-in ki-um hi. Muhna leh theihna banga genna pen “Thutang gen” kici a, lungsim hoihna leh siangthona kilang sak hi. Mihingte pil semsem leh thukawi gen semsem hi. Tua ahih manin Sihzang paunak khat ah, “Maw maw thutang son” na kici hi. Maw maw thutang genna pen Muhmawhte muhna ah a siangtho lungsim hi a, a deihna hi pah hi.\nHausa zumah thu akikhen ciangin, thulang tuak i genna ngai-in, kikhen hi. Thukhen a cih ciangin, a mawh leh a tang khawkkhiatna ahi hi. Tua bangin thulang tuak genna tawh a kikhen theih loh ciangin, tua thu Muhmawhte ki-ap a, Suangto-pehna, Tuikul lutna leh Tuisia dawnna ngeinate zang in Muhmawhte thukhen kingak hi. Muhmawhte in zuauthu gente tungah thukhen hi, cih upna kiptak kinei ahih manin, tua kamciamna mun ah zuauthu kigen ngam lo hi. Tua mah bangin, Suangto apet ngam leh a pet ngamlo thulang nih lakah, a pet ngampa kizo sak hi. Hi thutang kidemna ngeinate a tuamin ciamteh huai ahih hangin, kigelh kim zolo hi. Thutang kideih man ngeinate (Customary Rites) Kawlgam upadi in zong thukimpih a, tudongin kizang thei lai hi. Ahih hangin tudongin mi pawlkhatin tua ngeina neusek in a khialhna a mawhna ah zong kiciam thei uh hi. Tua ciangin tua tang ngeina upna tawh kituak nawnlo a, thu kikhen khial thei tawntung ahih manin, U Thein Maungin Zogamah Mangpi hong sep ciangin, tua ngeinate tawh thukhenate zumthu bangin sang nuam lo hi. Mi pawlkhat in “Ka mawhna pipi mah suang tua tanvei pet ing, lah si keng” peuh cih san lel uh hi. Tua ahih manin, tuhun ciangin suang to pet, tui kul tuah, leh tuisia dawn (Nek) ngeinate zumthu ah san huai nawnlo ahih man zah khatin kizang nawnlo pah hi.\nGu kei in:--- “Gu” a cih nopna ah, na khat peuhpeuh a neipa/nu theisak lo a, lak khiatsak pen a kici ahi hi. Mi na khat peuh i guksak leh, tua i guk sangin a manpha zaw ei na khatin sawng thei hi, ci-in ki-um hi. “Zilguk leh Sing-ek guk” a sia belin kigen a, Sing-eh gute in “Hangtaang huanna in kinei thei hi,” kici hi. Tua ahih manin, sing-eh a kiguksak uh ciangin, sing-eh neite in, “A Hangtaang a Bepi na huanna hen,” ci-in kiphuisam thei hi. Tuhun a , thuman lopi tawh sum nete tungah “Za tui Zaha na leina hen,” a kici tawh kibang hi. “Hangtaang leh Bepi” pen sihvuina a kizang a zeksak an hi a, tua bang a kicih ciangin “Si hen” a cihna uh ahi hi.\nTua ahih manin, Tualsungah na kiguk sak lo hi. Lo lai-ah an lak sa in kinusia hi, a ngak om loin inn kinusia hi. Ei ak lo ak khatpeuh hong om ciangin ah tua ak neite veng leh pam ah kikan in, ki piakik ciatciat hi. Mi na khat a kimuhsak uh ciangin kipia kik a, tua na a neite in “Mit muhman” pia lai uh hi. Khangluite in na khatpeuh a valkhongin deihlo uh hi.\nMi zi mi ta tungah khial kei in:--- Zokam i zatna ah- “Mawhna; khialhna” cih kam kiton mal nih na kizang hi. ‘Mawh’ cih pen thuman thutang kinialna leh kituhna mun ah kizang a, thuman genlohna pen ‘mawhna’ (sin) hipah hi. Tua ahih manin, lungsim nuntakna tawh kisai zaw deuh hi. Lungsim ii sawlna bangin kigamta hi. “Khialhna’ ahih leh thukham tawh kikelki a ih gamtatna tawh kisai-in kizang hi. Khut khialhna (Crime) kici thei hi. Khut khialhna in kam kam khialhna zong huam pah hi. Upadi palsatna pen khut khial hipah lo a, mihing khat leh khat kiliam sak, kibai sakna khempeuh “Khialhna” cih ding ahi hi. “You shall not commit adultery” (Paikhiatna 20:14) cih Pasian thukham a kitelna ah,”Nu leh pa mawhna na bawl kei ding uh hi” ci-in kigelh hi. Hi bang khialhna ah numei leh pasal a kibangin tavuan nei khawm hi, cih kimu hi. Zo ngeina ah ahih leh pasal in thunei zaw ahih mah bangin, nu leh pa omkhopna ah zong, pasalte tungah tavuan kinei sak zaw pah hi. Tua hi-a, hih tual thukham pen a palsatte tungah a kipia thukham tawh kibang diak hi. Tua ahih manin, tua bang khialhna hang a supna leh bainate ah pasal kithuaksak hi.\nZo ngeina ah numei’na leh pasal’na (sex) pen Buddha ngeina a bangin, a limlimin a sia a nin na khat bangin kingaihsun lo hi. A siatna leh a nitna, tua nate bang ci kizat hiam cih thu tawh kisai zaw hi. Zatna tawh kisai ngeina kinei a, tua ngeinate tawh kizui-in kizom kipeh ki-awh dimdiam hi. Khangluite lakah zi khat sangin tam zaw a nei om ngei hi, cih thu a kigen hangin up haksa hi. Zogam mun khatkhat ah zi khat sang a tamzaw a neih man uh a, a kiphasak a ukpi pawlkhat a om tei hangin, zi tampi neihna tawh a kiliansak a ki hausak om nei lo hi. Tua bang a om zenzen leh zong kineu et zaw lai hi. Ngeina Zo khang thu i kan ciangin, zi khat neihna ngeina (Polygamy) pen Zo ngeina ahihna kitel theih hi. Hi in a khang khang a hong kizui hong kizang suksuk, ngeina limci ngeina pha khat ahi hi. Pasal khat in numei khat zi in a neih khit ciangin, ol takin ma kik thei lo hi. Hi leitung bek tham loin, a sih khit ciang nangawnin a kigawm suak nading upna tawh, sialtang sutpihin taangza aihpih hi. Zi makna pen gamtat zulhzauna in kingaihsun a, “No zi ma theite” ci in kikona in kizang hi.\nTualsung nuntakna ah numei a tuam, pasal a tuam cih bangin kikhen in ki deidanna om lo hi. Lo kho khawm singpua khawm, anne khawm, tui dawn khawm in kikhawl hi. Nopna dahna ah lam khawmin, lumkhawm uh a, sanggam bangin om khawm uh ahih manun, khialh nopna lung kuamah in neilo uh a, kuamah zong takhial lo uh hi. Tua bang a nu leh pa khialhnopna lungsim a neite pen kigensia in kipampaih hi. Nu leh pa kikem zo loin a mawh uh a, a gai uh ciangin “Zawl gai” kici a, maizumna in kila hi. Zawl gaina pen khankhat a dingin zumna leh daina lian pen in kingaihsun hi. Tua bek hi loin tuahsiatna leh kamsiatna hangin ki ngaihsun zaw hi. Tua pen thusia thu lamdangpi khatin kingaihsun a, tua bang mi a om ciangin khuasung ah thang mahmah in kigen sepsup hi. Akpi a khuang ngeilo a khuan ciangin, “Zawl gai om thei” kici hi. Zawl gaina pen zumhuai leh daihuai kisa lua ahih manin “zum leh sailii a si om kei” kici liang hi. Tua bang thu ah pasal a dingin pasal cinna leh mi batna leh cihtakna lahna bangin kimu a, etthawlna leh neu-etna kithuak sak hi. Numei a dingin ahih leh zum leh daina ciang tawh bei lo a, leitung a dingin lametna a bei hiphialin kingaihsun hi. Hi bang a piang mihingte pen “Zawlta” “Lamlakta” (Illegitimate child) kici a, phung neilo nam neilo bangin kingaihsun hi. U leh nau sung leh pu tawh kizom dimdiam a nuntakna ah, tua bang lamlak tate a dingin panmun leh vakna om thei lo a, Mikang kumpi-in hong uk ciangun tua Tualthahna thu hong kham pan kipanin, zawl tate zong mihing dangte mah banga, hi leitungah nuntak khuan hong ngah pan uh hi. Hi bang gamtatna “mitu mita nawi tual sak” kici a, tangval lai ahih leh zong, zi dang a neih hangin nop sakpih tuan lo hi, ci-in ki ngaihsun hi.\nZo ngeina ah pasal tawh khang kisim hi a kicih ciangin, numei in ama pianpih beh min nusia in a pasal beh min kipua sak hi. Sum leh Sial tawh ki leisak a, pasal neihsa kisuah hi. Pasal thu mangin pasal deihna bangin nungta hi. Pasal in zong a zin a vakna khempeuh ah a zi vang tangin, mi zi ang mita ang simlo hi. Numei in midang pasal khat i ang sim leh, tua numei a kimaisak theilo khialhna hi a, pasal in a mak kul hi. Hi bang thu lo buang thudang hang tawh zi kima mawk lo hi. Tua banga a siangtho nupa nuntakna pen Vaphual nupa nuntakzia tawh ki-etteh in kigenteh hi. Zite a kilawh ciangin, “Sen angkawi aw”, “Phualngo no aw” kici hi. Hi leitung bek hi loin, vantung dongah a kitul pih, a kivuaipih dingin zite sialkop kigawh hi. Ngeina ah numei ciah kisam kik hi. Tua banga a kisap kik zawh notloh ciangin, tua nupate a kikhen taktak bangin kingaihsun a, tua bang hun ciangin “Bang ici nawn diam, sialkop gosa nupa zong kikhen thei hi,” kici hi. Tua paunak tawh kilungkim sak uh hi. Zo ngeina ah nupa tan’na ngeina a kip a kho in kinei hi. Nupa kikalah numei ahi zongin pasal ahi zongin midang ang a kawm leh tua pen “Zi palngulh, ta palngulh” kici a, a sia mahmah gamtatna khatin, kituat hi. “Zi palngulh, ta palngulhte in zi sun thei, ta sun thei” kici hi. Palngulh (Unfaithful) cihna ah, amahmah ahih kei leh a zi a tate khat si thei cihna ahi hi. Numei in a pasal a palngulh leh “mizi angsuan, mita angsuan” kici a, pasal thuak bang mah in thuak thei hi.\nNu leh pa khialhna tawh kisai-in Sukte, Sihzang, Kamhaute in a tuam ciatin ngeina nei uh hi. Tua ngeinate tawh kizui-in thu kikhen a, liau dan kipia uh hi. Tua upadite a them a neng dongin a kibat khitloh hangin, a bulpi khat a kibang om a tua in, Numei a khialh leh mo man kiciah sak kik lo hi. Numei khialhna hilo a, kimakna ahih leh mo man kiciah kiksak bek tham loin, lamtak kawsahte ban-ah luang man lawi giat dongin kiliau sak thei hi. Sukte ki-ukna ngeina ah tangval in nungak khat mawhpihin ta a neihpi leh tua ta pen a lak nop kei leh ahihkeh a tenpih nop kei leh a neu bel in Lawi li kila hi.\nMi neihsa tungah tatsia kei in:-- Zokam ah “Duhgawh” leh “Deihgawh” cih kam kiton khawm, kammal nih i nei hi. “Duhgawh” pen nek theih dawn theih lam hi a, “Deihgawh” pen na zat nikteen puansilh lam tawh kisai ahi hi. Ahi zongin lungsim puakzia tawh kisai a kamzat pawl hi a, mi neihsa khat tawh kisai-in lungsim piakna ahi hi. A tomin: Enna lungsim neihna ahi hi. Mi neihsa enna lungsim pan a piangkhia gamtatna lakah, ahoih lam leh a sia lam nam nih tawh kilang khia hi. Mi neihsa mi lamsa a duhgawh a deihgawhpa in, tua bangin a neih zawh a lam zawh nangin a hanciam pawl ki om a, ahih hangin, tua mi neih mi lamte a khawnkhongin a ngah nuam ki om hi. Tua lungsim pen guktakna tawh kizom hi. Tuhun kampau in, duhgawhna pen “Ze-etna” kici thei hi. Mi neihsa deihgawh manin Mawhna in koici bang dan pia cih kigen siang lo hi. Tua bang ngeina tawh kisai Paunak a tuamtuam kinei thei hi. Gentehna: Akta duhgawl lawhciang khup” cih bang hi. Ciang sunga kipho antangte ak in amuh ciangin, lawplua aduhlua kisa in a dian saisai leh a ngong sikkha a, tua pan ciang kikhuplet in, amah zong tua ciang sungah awk pah hih tuak hi. Duhhawp luat hoihlo cihna ahi hi.\nLungsim duhgawhna leh deihgawhna pen duhhawpna tawh kizom hi. A diakdiakin leitang tawh kisai-in duhhawpna kilang thei bel hi. Lo veng tawh thukimna om lopi a, lo kigi ama thu tawh a khan simsim mi tampi om thei zel hi. Tua pen hoihlo gamtatna khat in, kingaisun hi. “Gi tungkek, gi phei kek” na ci uh hi. Hi gamtatna zong Muhmawhte deihloh gamtatna, gam tatsiatna khat in kingaihsun hi.\nNgeina upna ah duhgawhna pen gausuak a, tua gau in midang khat peuh gimna pia thei hi. Mi pawlkhatte agau hang diak a, mi vokno dawng mi ngano dawng hilhhelh khawng na sak thei hi, ci-in ki-um hi. Tua gau pawlkhatte Kau suak a, midangte gil na sak zo thei hi. Mi lakah khatguak annek “Gil nat huai” kici hi.\nPaupha kei In: --- Khangluite lungsim muphuah taktak, amau kampau zatna pan kilang khia thei hi. Kammalte a kigawm ciangin, kampau suak hi. Tua kampau sungah vang (power) om hi, ci-in ki-um hi. Tua ahih manin kampau na kidawm mahmah uh hi. Mihing leh ganhing i kilamdangna “Pau” hi a, Ganhingte pau kici loin, ‘Ham’ kici hi. Tua pen a kam sung panun a pusuak khia aw a ging hibek hi. Tua aw gingin khiatna nei lo a, thuneihna zong omlo hi. Mihingte kampau in khiatna nei-in, thu tawh kizom hi. Gal Ngam in, “Dawikungpu aw, na tutna suang leh na taw kimat hen” a cih ciangin kimat takpi a,”kikhenkik hen maw”, a cih ciangin kikhen kik pah hi, cih bangin, kampau na ki-um hi. Tua ahih manin, khat leh khat kihehsuah in, a kihamsiat uh ciangin, “Pulsih in, khansih in; na gilpi puakkham hen; sahangin hong pet hen; na ta senlai si hen;” cih bang paunam pawl kizang hi. A zaw deuhin Nu leh Pa hamsiatna pawl tak tun thei hi, ci-in ki um ahih manin, Nu leh Pa awkha kikihta bel hi.\nKampau leh kamzat tawh kisai-in Zo ngeina ah “Paupha” pen “Pausia” suak thei hi cih upna om a, kampau tawh kisai kamtant tampi na om hi. Gentehna in, “An hau ing; tu leh tau hau ing; ka cidam lau hi,” cih bang a kampau pawl pen a thuman a gen mah ahih tei hangin “Pausia” kici hi. Sabeng ding a kikuan ciangin, “Sa i mat a leh” cih kammalte kitang hi. Banghang hiam cih leh, tua bang kampau pawlpen thupha tawh kizom a khiatna nei kammal pawl hi a, a siangtho a zeksakte bangin kingaihsun hi. Kampau nam khat leuleu in: ”Ka zi hong si leh” cih pawl zong pausia mah kici hi. Banghanghiam cih leh tua kampau pawl a tak tun khak ding kideih lo hi. Tua ahih manin, Zomte in tua bang kam a pau nop uh ciangin “Pausia lo in” cih tawh kipan masa hi. Nidang lai in Kalzang khuapi ah Suan Kai amaan laitakin “Tonkai” kici kidaak bu khat ngah a, tua huhau in Suan Kai zong hampha kisa mahmah hi. Tua daak pen pasiante (gods) hong piak hi, ci-in zong um hi. Ki sialhpih huai mahmah neihna leh lamna thu khat ahih hangin, kisial ngam, loin, hi bangin na ci hi. “Gunli nuai zinmang langlam ciandal minthang, gual ii lamloh lam ing e, ci ngam lang e”. Tua bangin khangluite’n kiliansakna lim tawh kisialhna kam pawl a pau khak ding uh na lau uh in kidawm mahmah uh hi.\nMihingte khat leh khat kizakim lo hi. A lian omin a nau om hi. A hau om in, a zawng om hi. Namtom om in, namzau om hi. Tua ahih manin, mihingte amau hihna ciat tawh kizui-in kam kipau pah hi. Min a phuak uh ciangin tua amau hihna ciat thukte zangin min na phuak uh hi. Gentehna: “Mang” cih kammal pen mikim zat theih hilo a, milian ukpi leh hausaute bek in a zat uh ahi hi. Tua bangin Khalkha khua ukpipa min n Kio Mang; Mualbem Sukte innpipa Mang Piang; Thuam Za Mang; Khuasak innpipa Ngo Mang; Kamhau Innpipa Pum Za Mng cih bangin kizang hi. Tua minmal mi mawkmawk khatin zang leh lianlua ahih manin, kilawm lo hi. Tua bangin “Minpha lua khu-lah thei,” kici hi. Khangluite in lagui na kai thei uh a, tua ah a khan sungin hanhna a nopna, a zawhna leh a lelhhna cih pawlte gui kaih thei uh hi. Tua la gui ah pausia pauphate a lehkik dingin “ATHIPNA” ci-in thukhupna dawngkhat dawngnih tawh helh loin omlo uh hi. Tua tham loin Khangno in lagui kikai nuam kei, cih ngeina na om sak uh hi.\nHi bang a khanglui ngeinate i theih ciangin kisialhna kam, kiphatsakna leh kiliatsakna lungsim tawh kampau kamzatnate kideih loin, kizang lo hi, cih kician muh thei hi. Tua ahih manin Zomite in kiphatsakna kam sangin kiniamkhiatna kampau a zangzaw minam ihi hi. A nei pipi in ka nei kei, ci-in a pil pipi in zong ka pil kei, kici zaw hi. Kiliatsakna kam a zangte kineu et zaw a, kiniamkhiatna kam a paute ki thupi muh zaw hi. Thang Ho leh Lian Do unau nihte tangthu ah, amau unau pen tagah hi a, a nu un itloh unaute ahi uh hi. A hehpih huai mahmah tagah unaute ahi uh hi. Tua bang a tagah unaute pasiante’n khoi in siam a, hong kitawhsuah in hong hau-in hong lian uh hi. Pute pate pen gal leh sa thu ah, mihing hehpih theihna lungsim a nei theilo bangin a bawl hun uh a om hangin, a taktakin lungsim kiniamkhiat tawh nungta minamte a na hi uh hi. Hi Pu le Pate hong luahsak ngeina limci hoih mahmah leh Zomite adingin a deihuai thu ahi hi.\nZomi eLibrary / Laibusaal in a kitei/type kik ahi hi.\nItem Reviewed: ZOMITE TUALSUNG NUTAKNA NGEINA Agelh - Sing Khaw Khai Description: Rating: 5 Reviewed By: Cinpu Zomi


url: =Joshua 6 - Baibal Olcim\n1Jerikho ngawn Israel ca rhoek loh a tlaeng la a tlaeng tih aka voei aka bal khaw om voel pawh.\n2Te vaengah Joshua te BOEIPA loh, “So lah, Jerikho neh a manghai kah tatthai hlangrhalh te na kut ah kan tloeng coeng.\n3Te dongah caemtloek hlang boeih loh khopuei ke hil uh lamtah khopuei te voei khat vael uh. Te tlam te hnin rhuk khuiah saii.\n4Te vaengah khosoih parhih loh jubilee tuki parhih te thingkawng hmai ah kawt uh saeh. Tedae a hnin rhih dongkah khopuei voei rhih a vael uh vaengah tuki te khosoih rhoek loh ueng uh saeh.\n5Jubilee ki a ueng vetih tuki ol na yaak, na yaak uh vaengah pilnam boeih te tamlung neh bungbung yuhui uh saeh. Te vaengah khopuei vongtung te cungku vetih pilnam te tluektluek cet uh bitni,” a ti nah.\n6Te dongah Nun capa Joshua loh khosoih rhoek te a khue tih, “Paipi thingkawng te kawt uh lamtah khosoih parhih loh jubilee tuki parhih te BOEIPA kah thingkawng hmai ah kawt uh phai saeh,” a ti nah.\n7Te phoeiah pilnam te, “Lan uh lamtah khopuei ke hil uh. Aka pumcum tangtae loh BOEIPA thingkawng hmai ah cet saeh,” a ti nah tih a uen.\n8Joshua loh pilnam te a uen phoei van atah jubilee tuki parhih aka kawt khosoih loh BOEIPA hmai la khong uh tih tuki te a ueng uh. Te phoeiah BOEIPA kah paipi thingkawng hnuk te a vai uh.\n9Aka pumcum tangtae ngawn tah lamhma la khong uh. Tuki aka ueng khosoih rhoek khaw thingkawng hnukah vai hamla rhutrhut cet uh tih tuki te a ueng uh.\n10Tedae pilnam te Joshua loh a uen tih, “Yuhui uh boeh, na ol yaak sak uh boeh. Nangmih taengah ka thui tue a pha hlan khuiah na ka dong lamloh olka puut boel saeh. Yuhui ka ti daengah ni na yuhui uh eh.\n11Te dongah BOEIPA kah thingkawng te a hil puei tih khopuei te voei khat a vael phoeiah rhaehhmuen a paan uh tih rhaehhmuen ah rhaeh uh,” a ti nah.\n12Joshua te mincang ah thoo bal tih BOEIPA kah thingkawng khosoih rhoek te a khuen.\n13Te vaengah jubilee tuki parhih aka kawt khosoih parhih te BOEIPA kah thingkawng hmai ah cet, cet uh tih, tuki te a ueng uh. Amih hmai kah aka cet tih aka pumcum tangtae tah BOEIPA thingkawng hnukah caeh hamla tingtun uh tih a caeh caeh doela tuki te a ueng uh.\n14A pabae khohnin ah khaw khopuei te voei khat a hil uh bal tih rhaehhmuen la bal uh. Te tlam te hnin rhuk a saii uh.\n15A hnin rhih dongkah mincang a pha vaengah thoo uh tih khopuei te voei rhih a tiktamnah hil a hil uh. Tekah khohnin dongah ni khopuei te voei rhih dawk a hil uh.\n16A voei rhih dongah tah khosoih rhoek loh tuki te a ueng uh. Te vaengah pilnam te Joshua loh, “Khopuei he BOEIPA loh nangmih m'paek coeng dongah yuhui uh.\n17Te vaengah khopuei neh a khuikah aka om boeih te BOEIPA taengah yaehtaboeih la boeih om saeh. Tedae pumyoi Rakhab longtah puencawn rhoi te a thuh tih a tueih dongah amah neh a im kah boeih tah hing uh saeh.\n18Tedae yaehtaboeih te tah nangmih loh ngaithuen uh. Yaehtaboeih te loh ham na yakvawt uh koinih Israel kah rhaehhmuen te yaehtaboeih la na khueh uh vetih na lawn uh ve.\n19Cak neh sui khaw, rhohum hnopai neh thicung boeih tah BOEIPA kah hnocim la BOEIPA kah thakvoh khui ah kun sak saeh,” a ti nah.\n20Te dongah pilnam loh a yuhui vaengah tuki te a ueng uh. Tuki ol te pilnam loh a yaak vaengah pilnam loh tamlung neh a bukbuk yuhui uh. Te vaengah vongtung te a dang lamkah loh cungku. Te dongah pilnam loh khopuei khuila tluek tluek boeih kun uh tih khopuei te a buem uh.\n21Te vaengah khopuei khuikah huta, tongpa, camoe, patong khaw, vaito, tu neh laak khaw cunghang ha neh boeih a thup uh.\n22Te vaengah khohmuen aka hip hlang panit taengah Joshua loh, “Pumyoi nu im la kun rhoi lamtah anih taengkah na caeng rhoi vanbangla tekah huta neh anih taengkah aka om boeih te pahoi hang khuen rhoi,” a ti nah.\n23Te dongah cadong longyam rhoi te cet rhoi tih Rakhab neh a manu a napa khaw, a nganpa rhoek neh anih taengah aka om boeih khaw a huiko rhoek boeih khaw a khuen rhoi tih Israel rhaehhmuen tollong ah a khueh rhoi.\n24Khopuei neh a khuikah aka om boeih te hmai neh a hoeh uh. Tedae cak neh sui khaw, rhohum hno neh thicung khaw BOEIPA im kah thakvoh dongah a khueh uh.\n25Tedae pumyoi Rakhab neh a napa cako neh anih taengkah aka om boeih tah boeih ngawn tah Jerikho hip ham Joshua kah a tueih puencawn rhoi te a thuh dongah Joshua loh a hlun tih tihnin due Israel lakli ah kho a sak.\n26Te vaeng tue ah Joshua loh a toemngam tih, “U khaw thoo tih Jerikho khopuei aka thoh hlang tah BOEIPA mikhmuh ah thaephoei thil la om ni. A caming neh a toong rhoi vetih a canoi nen ni thohkhaih khaw a thoh pueng eh,” a ti.\n27BOEIPA loh Joshua taengah a om van dongah kho takuem ah a mingthangnah khaw om.


url: =Mizoram eimau gam ~ J. Thang Lian Pau :: ZOMI DAILY\nposted on 5 August 2016 at 7:12 am Lomkholna: Article, Thanglianpau\nMizoramah Zomi (Eimi or G group or Tedim mi or Ciimnuai mi or Paite mi) kici khempeuh pen PAITE hong kicih banah India kumpi in zong tua mah tawh hong ciamteh sawnsawn lai ahih manin ei pen Paite i kicih tadih phot mah kul hong suak hi. Mizoramah India kumpi in a theihpih minam (recognized tribe) 15 om a, tua lakah Lusei, Paite, Mara (Lakher), Lai (Pawi), Hmar leh Ralte (Galte) pen major (prominent) tribe-in kikoih in, tua teng khilkhawmna in MIZO kizang hi.\nLusei pau zang a tam pen mana British kumpi in gam min masa pen dinga a vawh Lushai hills cih bang tan hiam a kizat touh hang, Mizoram pen Luseite bek gam hi loin Lai, Mara, Paite, Hmar leh Ralte mite gam zong ahih manin phung bil khat’ min puak pen dik kisa ngei lo hi. Tua ahih manin 1947, April 22 niin Aizawl kianga Muallungthu khua-ah Paite simin Mizoram sung leh pua pan phung 46 taangmi kikaikhawm ten minam min dingin MIZO hisak uh a, tua pen India kumpi in 1954, April 29 niin theihpihna pia hi. 1972, April 29 niin Union Territory ngaha Assam nuai pan a kilakhiat ciangin a gam min zong MIZORAM ciin zat hong kipan hi.\nA tunga i gente tawh kizuiin Mizoram pen Luseite gam bek hi lo a, eimau gam zong a hihlam i tel a kul hi. A taktakin Lusei i cih kua, Mizo i cih kua, Mizo pau i cih bang? cih kician taka gen theih haksa hi. Pawlkhat in Mizo pau i cih pen Lusei pau a paisuak hi a cih lai tak un, pawlkhat in Lusei pau a paisuak hi kei, Duhlian pau hi ci uh hi. Ahi zongin Duhlian mi leh a pau pen bang cih a hilhcian taktak thei kuamah om lo kik zel hi. Lusei bulpi pen tulai taka Mizorama ‘Chhakchhuak’ kici Hualngo innkuan teng baan a dang kua teng cih zong theih haksa mahmah hi. A Hualngote lah tulai taka Mizo kici ten puaseh nuam dekdek zawlai! Lusei milip tam pen banga a langsak Lusei sunga lut Sailo leh Ralte (Galte) lah Zomi innkuan sunga mite ngiat hi zel a, tua danin sisan zuiin khen leng Mizoramah Zomite kitam pen zel hi.\nMizoramah eimite tam pen ding himah leng, hausate hun laia hong ukcipna, Lusei pau a laanna, 1947 kuma Mizo kicih ding thukimna leh politics sai i siamnop lohnate hangin Peemta Tualteng tan i tang kha hi. Tua bang hinapi mahin phung danga lut Sailo leh Ralte mite sim lohin zong Mizoram milip vekpi pan eimi pen tu tanin 10% kipha gige dingin eilam in kiseh hi. 1921 kum census-in Lushai hills-a milip om 98,406 lakah 10,460 pen Paite mite hi a, tua lakah mi 3,598 ten innkuan sungah Paite pau zang (mother tongue) uh hi. Kum 2001 census in Mizoram milip 8,91,058 pha ci leng, tun (2007 kumin) Mizoramah Paite mi 1,00,000 kiim peuhmah om ding cihna hi. A cil pek pana phung dang lakah a mangthang suak tampi om hi kei lai leng tua sang kitamzaw tham lai ding hi.\nTua hi a, Mizoramah ei cihdan leh Lusei pau kizang pen ahih mana mi gam i sa kha a, khawlaka i mi muh teng naleng Lusei vive i sa khin kha thei hi. Ahi zongin i tuah peuh kiangah “Nang Mizo-ah bang nam na hiam?” ciin dong hi leng “Kei maw, Paite hi ing, Hmar hi ing…” ciin gen ding nei tuam ciat ding uh hi. Ei zong Zomi i hihlam hong kithei tuam tuanlo hi. Hih hi Mizo a kipimuhna leh tua pen Lusei ten a meetpih bel uh! Mizoram pen a nei tuam diak om loin a ki-innteeksak siam peuh a nei hi mai hi, cih i gennop bulpi khat leh i theih ding pelmawh khat hi hen.\nTua ahih manin mailamah minam vai sai i siamnopna dingin hun beisa thute i theih masak kul a hihna tawh Sailo mite thu i gen tou ding hi. En Sailo mite leh Mizorama milip tam pen pawl Ralte mite pen Paite suan hi uh teh, i cih mah bangin, amau-in zong nial lo uh hi. Sailo mite leh Ralte mite pen ei suan a hihzia Hauzel Genealogy laibu gelhpa leh Zo tate khangthu a thei mahmah Pu H.Lianzamang Guite, Lamka in a laibu-ah Sailote khanggui hih bangin gen hi:\nSuahlawm pen Seipui khua-a Hualngo ten a sanggamte tawh Geltui khua a simna uh pan a mat uh hi a, kileh kik nawn lo hi. A tapa Zahmuak in tapa ngen guk nei a, pasal gual omna innkuan in gal leh sa-ah hong hu zo un teh ciin Tlang khua leh Khawrua khua mi ten hausa dingin pi uh hi. A lamet mah bang un Zahmuak in vaihawm siam in, a tapate a picing masa peuh hausa suaksak a, a sawt loin Lentang leh Ciau lui kikal gam tengah thunei pen tou pah uh hi.\nZahmuaka suante Lusei lah hi lo ahih manin nam min nei lo banga hun bangtan hiam a om nung un, Zahmuak tate min ciat nam (beh) min suaksakin Zadeng nam, Palian nam, Thangur nam, Thangluah nam, Rivung nam, Rokhum nam kici uh hi. Tua banah Thangura tupa Sailo suan teng in Thangura min zang loin Sailo nam kichi tuam kik in, Sailo tapa tum pen Chenkual minin Chenkual nam piang lai hi. Tua hangin Sailo gamah Chenkualte kidawk lo pah uh hi. Hih nam giat lakah Sailote a thupi pen uh hi.\nKum 1700 pawl panin Mizoram lut kipan uh a, Palian ten Ciau kan masa penin Chenkual ten zui uh a, a lom nihna Zadengte leh Rokhumte hiin, Ralte mite khenkhat in zui uh hi. A thumna Thangluahte leh a lina Rivungte hi uh a, a nunung pen Thangur nam ten Sailo sih khitin kanin Khiangte mi ten zui uh hi.\nTua laiin Mizoram a awng hi loin, Champhai kimah Ralte leh Hmarte a deuhin Fenngo; simlam Lunglei kuamah Pang, Dawn, Tlanglau, Mualthuam leh Bawng mite; a gam laizang teng Darlawng (Hmar) leh a peng dang ten luah uh hi. Zote mite Zote khuaah, Biate mite Biate khuaah, Lawitlang mite Tonsim (Chawnchhim) khuaah, Khawbung mite Khawbung khuaah, Tualte (Thiak) mite Tualte khuaah, Vankal (Thiak) mite Vankal khuaah, tulaia Paite kichi mite Sialhau, Sialsuk leh Samlukhai khua leh a kimah om uh, kichi hi.\nTua bangin a om masate heemin gam tuh suk mah uh leh, amau zong Pawi gal kihta-in Mizoram tumlamah kibu suk khin uh ahih manin Tlawng lui leh Chiau lui kikal teng 1770-1840 kikal sung awng hilhial man liang hi. Pawi gal a daih ciangin gam leh thuneihna kituhin amau leh amau kido ngitnget zel uh a, a tawpah Sailo ten midang teng zo khinin gualzawhna tang uh hi. Tua zawh ciangin Vanhnuailiana in suahlam nawkin Champhai a tun ciang Sukte gal tawh kisi leuleu pah hi. 1870 kum khawng pan Sukte tawh kido nasia tou ahih manin suahlama Sailo hausa teng Tuirial lui khangah kiheem suk kik liang uh a, ‘Champhai hausa Vanhnuailiana pen Sailo lalte lakah galdo hau pen leh hat pen ahi a, Sukte cih loh zawh loh a nei kei hi’ cih zah dongin Sukte gal na nanglah uh hi.\nTua banga galdo-a buai niloh den pen 1890 kuma British in Lushai hills a uk panin kumpi in hausate gam leh thuneihna ding ciangtan lim takin bawl ahih manin 1954 kum dong kuamah kinawngkaisak thei nawn lo uh hi. India in 1947 kuma suahtaakna a ngah ciangin Democracy dan tawh gam ki-uk tou pah ahih tawh kizuiin tua laia Assam nuaia om Lushai Hills District kici sunga Hausa (Lal) ten thu a neih lai ding lem nawn loin 1954, August 16 in Village Council tawh kilaih hi. Tua in compensation la hausa 309 lakah 169 pen Sailo, 50 pen Lai leh Mara hi uh a, tua lo Paite, Hmar leh Ralte hausate hi deuh pen hi. Mizoram in 1987 kumin State ngah in, tu-in India State lakah a galmuang pen leh a khangto mahmah gam hi ta hi.\nJ. Thang Lian Pau : February 8, 2008\nPrevious: Sian in Hong Siam Hen Aw ~ VK Suanno\nNext: India leh Kawlgam kikal meileng lampi kibawlding ~ ZD\nKician mahmah ei Pu. J Thang Lian Pau..\nAdagdag te zongh Mipi theih dinga kilawmte hong suah khia zel ou\n2013 Lungdambawl (Christmas) Thupuak


url: =Stalin bawlsiatna nuai ah Lutheran Pawlpi (1939) ~ Rev. Dr. Ngul Khan Pau :: ZOMI DAILY\nposted on 3 February 2021 at 4:29 pm Lomkholna: Article, Biakna, Ngulkhanpau\nJoseph Stalin thupiakna tawh 1939 in Russia gam sunga Lutheran Pawlpite’ biakinn leh sanginn khempeuh kikhak hi. Amasa in Lutheran Pawlpi kem Pastorte kithat a, pawlkhat thong (jail) ah kikhum hi. Biakinn kisusia in, Lai Siangtho, labu leh biakna laibute kipaimang khin hi. Lutheran Pawlpi mi innkuante khenthang uh a, pasal khempeuh army sungah lutsakin, numeite leh naupangte Russia gam mun tuamtuam khenkhia uh hi. Pawlkhat gamkeuna mun a dangte Siberia gamvot gamah puak uh hi. Hun tomkiha sungin Russia gam sunga Lutheran Pawlpi a beisiang tawh kibang hi.\nA kithehzak Lutheran nupite in amau tunna ciatah a Pawlpi uh nungtasak uh hi. Pastor om nawn lo, biakinn om lo, Lai Siangtho leh labu zat ding khat zong om nawn lo hi. Ahih hangin tua bang haksatna in amau lungkiasak lo hi. Amau tawh kinai thu-um mi kizong uh a, inn ah kikhawmin khat le khat thu kingetsakin tha kipiatuah uh hi. Lai Siangtho kammal a theihte uh gelhkhia uh a, la zong a lotngah ciat uh hong gelh uh hi. Tua bangin biakna zat tangzang (Catechism) zong amau theih teng lai tawh hong gelh uh hi. Mat le sat ding lau loin Pasian kiangah biakna hong nei toto uh hi. Amau tate’ tungah Khristian upna zong hilhin, “Pasian om lo” a kici Communist gamah upna khah loin na lenkip uh hi.\nKum bangzah zawh hiam ciangin a pasalte uh galkap panin hong tawp thei uh a, amau zi le tate kiang hong zuan uh hi. Lamdang a sak mahmah uh ahih leh bawlsiatna khauh takin a om hangin amau upna na nungta bek hi loin midangte zong upna sungah na lutpih uh a, Pawlpi na khangto mahmah hi. Tua ciangin mki ding upa khawng hong kitel kikin, Lutheran Pawlpi hong khangto kik hi. Lai Siangtho sanginn khawng hong nei-in, pastor tampi hong kibehlap hi. Communist vaihawmna hong bei-in Lutheran Pawlpi khangto semsem hi.\nHih panin i ngaihsut ding tam lo kong koih hi. Biakinn pen Pawlpi hi loin, Pawlpi i cih pen thu-um mite hizaw hi. Hih ka gen ciangin mi pawlkhat in Zomi Christian Fellowship bang Pawlpi hi kei, ci mawk uh hi. Amau ngaihsutna ah Zomi Christian Church kici leh Pawlpi a ci ding uh hi zen hi. I biakinn kikhak hangin biakna kikhak thei lo hi. Lai Siangtho leh labu et ding nei kei leng i lotngah Pasian thu le la bangzah i nei hiam? I pian a kipan kikhop simin la i sasa uh a, tuni dongin et loin bangzah i sa thei uh hiam? Lai Siangtho thu i lungsim sungah bangzah i khol hiam?\nI zawhna ah 1950 pawlin Communist ki-ukna Poland gam khuapi Nowa Huta ah, thu-um mi pawlkhat in biakinn om lo ahih manin khuapi laizangah paikhawmin kikhopna nei khawm uh hi. Tua khuapi makaite’ kiangah kikhopna ding mun a nget uh ciangin, biakna ding mun om kei na ci uh hi. Amau zong munkhat ah Singlamteh hong phut uh a, tua kiangah lasakna, Lai Siangtho simna le Nekkhawm (Holy Communion) hong nei uh hi. Khuapi ukte’n a Singlamteh uh lakkhiatsak, paihsak uh a, amau a nipi kik ciangin Singlamteh phut kik zel uh hi.\nTua ciangin khuapi makaite’n Singlamteh phut thei nawn lo ding ci-in thupia uh a, amau zong Singlamteh om loin a kilemna munah kikhawm koikoi uh hi. Polish Khristiante’n, “Pawlpi i cih pen a inn (building) hi kei, eite i tutkhawm i phatkhawm i nekhawm ciangin Topa’ eite laizangah hong om a, tua in Pawlpi taktak hi,” cih mu uh hi. Topa phat in om hen, “Ama minin mi nih le thum bek nangawn a kikhopna peuhpeuhna ah kei ka om hi,” Topa’n ci hi. (Matt. 18:20). Rev. Dr. Ngul Khan Pau\nPrevious: Tulai thupiang kei’ muhna ~ Pu Thangboi\nNext: Khuavak nading nitum maw, nitum naadia khuavak ~ Bob Tuangpi\nCOVID-19 le Gamzawngte (COVID-19 & The Developing World) ~ Mung Sian Kim\nLasiam VC Mang ii pianna Nu in hongnusia\nUSA, Dallas ah School Bus khat kibung in mi 2 si, adang 20 liam ~ ZD


url: =Taken by elainepooh with a Minolta SRT-Super loaded with Lomography Tungsten 64 film in hong kong. These tags describe this photo: countdown, firework, new, year, 2012, night, view, xpro, cross, process, christmas, pink, and purple. Date: 2011-12-31. Time: Night.


url: =Kumpite & Mualmi Thau Tawite in Thukimna Nei Taktak Ta\nKawlgam ah kum 60 val sung tawntung Kawl kumpi le mualmi thautawite kikal kikap/kidona pan kilemna bawl dingin abeisa kum tampi sung a khangkhang kumpite in hanciamna nei den uh himah leh lawhcinna ngahzo mahmah lo hi. Tutung petpet ciangin Kumpi' theihpih mualmi thautawi kipawlna group 21 a omna sung pan kipawlna group 8 te'n Kawl kumpite tawh gambup kikapna Khawl ding Thukimna (Nationwide Ceasefire Agreement- NCA) suaikaihna (Signature) pen October 15,2015 ni-in Nyipyitaw khuapi MICC Hall ah thupitak nei thei uh hi.\nHih NCA suaikaihna (NCA Sign) ah gamsung panin a theihpih ding (Witness) mi 18 leh gamdang pan Sen/China, India, Japan, Thailand , EU leh UN palai cih tengin suaikai ciat uh hi. Tua NCA Suaikai groups 8 te pen anuai ateng ahi hi.\n1. Karen National Union (KNU)\n2. Restoration Council of Shan State /Shan State Army (South),( RCSS/SSA)\n3. Chin National Front (CNF)\n4. Pa-Oh National Liberation Organization (PNLO)\n5. All Burmese Students Democratic Front (ABSDF)\n6. Arakan Liberation Party (ALP)\n7. Democratic Karen Benevolent Army (DKBA)\n8. Karen National Liberation Army- Peace Council (KNU/KNLA-PC)\nHih NCA Suai kaihna tawh kisai-in, UN Secretary Mr. Ban Ki Mon in zong thukimpihna le lungdampihna UN zumpi pan pulakkhia hi. Mr. Ban Ki Mon in a genna ah hih NCA sign tungtawn in hong tung ding November 8,2015 ni ciang a kinei ding Kawlgam kiteelna zong mipite lungkimna le suaktatak kiteelna mantak om thei ta ding hi " ci-in gen hi. Tua bek tham loin mualmite le mipite in alamet den uh ahi Federal Union tawh akilam gam khat ahihna ding kalmasa hi ding hi cih zong genbeh hi.\nSource: VOA, BBC\nTranslated & Posted: Tongsan Media Group


url: =Kei hilengzong piakeining, Nang hi le cinzong napia diam? ~ Vum Za Nang :: ZOMI DAILY\nposted on 1 March 2020 at 12:51 pm Lomkholna: News, Zomi\nAdiakdiakin Tedim DC (khazai) vai :: Hih thu tawh kisai in ka Zomipih te tungah sawtpekin hilhcian nuamnapi ingin kakicinlah manin tomno khat ong gencian nuam ing. Nidangin Zogam khuapi Falam pan Hakha ah kituah hi cih thu zangei tekni tunzong tungsiahpan thuging pawlkhat Falam ten zakha ngei uh a keimahmah inzong kazakhangei hi.\nTuma kumthum lai in Chin State zumpi pan Kalaymyo ah ongzin Pyine manzi pan Tedim khazai vai tungsiahpan thukizakna dotna အမှုတွဲ tawh kisai ongsawlngei uh maw cih kadot leh ama ongdawn kikna ah Ongkidong leh keimah ongkidong masapelmawh dinga hici bangin ka dawngkik dinghi ci\n1. Falam leh Hakha tai 40 bek kigamla a, Nainih zong kipai lohi\n2. Tua ahih man in Falam DC/ khazai\npen Tedim ah tuah ding hoih hi kaci dinghi cingiau mawk hi. Hakha in DC angah khit Tedim in DC ihseuh a kipan Falam te patau gawp uh a Falam DC kipnadingin pimi 2000 tulnih val in letmat thu in president kiangah lai puakngei uh hi.\nAlian aneu in thu genleng CM Lianluai in ongkhaktan hi kiciden kha hi. 2019 January 31 nin Aungsan Suhkyi Hakha zin ding CM Lian luai tawh vandawn in Kalaymyo Airport ah nai khat sungbang ka holim kha uh a hih thuman genbelin nei hi.\nDaw Mang in Vice President Tedim ah an neklai takin Tedim DC nongkhaktan lai leh Mipi te sandah piahsak dinghing ci-in ong Challenge ngei hi nangap nakvua leh piah tapeuhun Hungngai napiahvua bang hamphatna na ngah uh hiam kacihi ongcihi\nAma ong gen kikna ah Chin South lama ten no North lam bebekah kikhualin ko ong phawk khangeikei uhteh ongcihcih uhteh kuamah kideidan kei ni cih akilat nadingin mun nih mun thum ah myo kivaihawmsak hi.\nTua mah bangin tua Tedim in DC angah theih nadingin Falam Myo kia hitheilo ahih man in Waibulah myo kipia hi tua tawh hi leh Falam DC ongkip thei dinga tua khit teh Tedim in DC angah theih nadinga akihanciamhi ongcihi(waibulah myo ngah kacihlai in fb sungah ngahpeuhmah kei ongkingeingai in ongkiko laihi).\nMyanmar Kumpi ten ei leh ei ongsutuah(uino suktuak bangin) ong sutuakin ongkidemsak hi lel in kangaihsun hi. Nunga Tonzang mahmah panin hih thu akidot lai takin Salai Lianluai in adawn kikna ihzaksa tek hi Tedim DC /khazai ngahtheih nadingin Falam khazai nawngkaina a omkei leh / akituah kei nak leh cih thutawh Suhkyi zakin adawn kikna ihzatek dinghi.\nTua hi a Kumpi lam ten Suhkyi mahmah in Falam nawnkaina omkenteh cipah lel lo hiam cingamlo ahih nungsangin tunglam pan nawngkaithei ding cih thu omcihna hipah a CM Lianluai zong mawhsakluat dingin ken kangaihsun kei hi. Thu khupna van leh lei abawlpa kiangah thu ngen lehang ahun atun teh pello (pello)in ih ngah takpi dinghi cih tawh hunsak phot ning laisim khempeuh tung lungdam, Vum Za Nang\nPrevious: ZAM Thupuak :: 01 Mar 20 (UNHCR minthak ngetnavai theihding)\nNext: Kei leh La (Music) ~ Lengtong Pauno


url: =Teppich Kibeck Fabelhaft Teppich Kibek Teppich Kibek München 2018 Teppich Reinigen - Inetatr\nZuhause 3 Exotisch Teppich Kibeck Teppich Kibeck Fabelhaft Teppich Kibek Teppich Kibek München 2018 Teppich Reinigen\nTeppich Kibeck Fabelhaft Teppich Kibek Teppich Kibek München 2018 Teppich Reinigen\nExotisch Teppich Kibeck - Kibek teppich in cremefarbenen orient teppich von kibek sarough me in pink 40 x 60 cm proteus designer teppich von kibek in beige modedesigner teppich mit hilfe von kibek tempest in multicolor 120 x a hundert und siebzig cm högland flacher teppich durch kibek in pink nachtteppich clothier teppich über kibek in beige barwala gabbeh teppich über kibek in blauer flacher teppich mit hilfe von kibek fanö in mehrfarbiger 60 x 90 cm designerteppich über kibek fließend in schwarz 80 x 150 cm vintage teppich mit hilfe von kibek oberseite in grau fünfundsechzig x hundert hundert zentimeter. Teppichboden kibek weinheim flurteppich. Teppich kibek weinheim teppich mit sternen. Teppich kibek weinheim sisal teppich. Teppich kibek weinheim teppich blau. Teppich kibek weinheim teppich einfach. Teppich kibek weinheim teppich grau. Teppich kibek weinheim teppich kindergarten. Teppich kibek weinheim teppich%. Teppich kibek weinheim jab teppiche. Teppich kibek weinheim teppich domain. Teppich kibek weinheim teppich frick. Teppich kibek weinheim teppich otto. Teppich kibek weinheim teppichmädchen. Teppich kibek weinheim teppich mintgrün. Teppich kibek weinheim pappelina teppich. Teppich kibek weinheim türkis teppich.\nTeppich kibek leipzig teppich mit sternen. Teppich kibek leipzig kelim teppich. Teppich kibek leipzig pappelina teppich. Teppich kibek leipzig teppich unerfahren. Teppich kibek leipzig kelim teppich. Teppich kibek leipzig rosa teppich. Kauf teppich kibek leipzig teppich. Teppich kibek leipzig teppichrolle. Teppich kibek leipzig aktuelle teppiche. Teppich kibek leipzig teppich bunt. Teppich kibek leipzig sisal teppich. Teppich kibek leipzig teppich ikea. Teppich kibek leipzig kuhfellteppich. Teppich kibek leipzig teppiche ikea. Teppich kibek leipzig teppich unerfahren. Teppich kibek leipzig orientteppich. Mato kugelförmige teppiche teppiche durch kibek variopinto in multicolor 80 x 150 cm macedo antiker teppich über kibek in orange im dschungelkinderteppich mit kibek in mehrfarbiger majestätischer dressmaker teppich mit hilfe von kibek in unerfahrenen badami gabbeh mit kibek in grau teppich durch kibek aarhus in grau 60 x 90 cm natural world kinderteppich über kibek in mehrfarbigem designer teppich von kibek jungle in multicolor 120 x siebzig cm lang und ein breisseiliger vernissageflor teppich mit kibek in grau.\nTeppich kibek münchen teppich berühmte person. Teppich kibek münchen teppich glatt. Teppich kibek münchen vorwerk teppich. Teppich kibek munich rug ikea. Teppich kibek munich benuta teppich. Teppich kibek münchen teppich rund. Teppich kibek munich sisal teppich. Teppich kibek munich teppichläufer. Teppich kibek münchen vintage teppiche. Teppich kibek munich outdoor teppich. Teppich kibek münchen teppich minze unerfahren. Teppich kibek münchen teppich kugelförmig grau. Teppich kibek munich teppichläufer. Teppich kibek münchen runder teppich. Teppich kibek münchen teppich türkis. Teppich kibek munich patchwork teppich.\nZugehöriger Beitrag vonTeppich Kibeck Genial Teppich Kibek Mannheim Luxus Runder Teppich Teppiche Online\n3 Interessant Transfette Tabelle\n4 Komplett Zuhause Aachen\n3 Elegant Wohnungen Karlsruhe


url: =Zomi Political Activities ah kihel bang nasep tenghiam? :: ZOMI DAILY\nposted on 9 December 2017 at 12:11 pm Lomkholna: News, Politics, Zomi\nZomite Politiacian (Naingangyi tama) i cih le Politic (Naingangyi) cih pen i zak i ngaihsut teh a tuampi khat le Party MP mee kuang lui, Nam galkap sem cih te bek nasep dan in tuat mawk hi hang.\nPolitic i cih pen Nisim i nuntakna ah mimal kim in a kisem le kigen, kinuntak pih den hi zaw hi.\n1. FB le social media, laibu le thuthang tuamtuam ah Zolai tawh lai na gelh zong Zomi politic activities hi. Zolai kemna kipsak hi.\n2. Na innsung le na lawm na gual tawh kihona ah Zopau nazat zong Zomi politic activities khat hi. Zopau khansawt sak hi.\n3. An nek tuidawn Vaimim gatam buhsih le aksa sipian, Tangho, tangcim etc.. an an limsa ngiat in na nek zong Zomi politic activities khat hi. Zomi hihna kipsak semsem hi.\n4. Zola awi in Pasian phatna la na sak zong Zomi politic activities khat hi. Za la kem khat hi teh.\n5. Na pawlpi ah Pasian thugenna lasakna le thungetna te ah Zopau Zolai na zat ngiat uh le Zomi politic activities khat hi. Zolai Zo pau na pawlpi un a kem a zuun hi uh teh.\n6. Na tanu na tapa mopi mokhakna ah Zongeina mah tawh na sep zong Zomi Politic activities khat hi. Na innkuan un Zo ngeina kemcing na hi uh hi.\n7. Zominam puan dum,Puan laisan le Zopuan khat peuhpeuh silh le zatna naneih zong Zomi Politic activities khat hi. Na mimal in Zopuan a kemcing ngiat na hihi.\n8. Zomi NGO group khat peuh bawl Genthna; GZA, LZI, ZIUSA, ZBCA le WZC etc.. tawh Zogam le Zomi te tung ah nasepna zong Zomi politic activities khat hi. A omlo kipawlna i lametet sang in Gam le nam a ding na tampi semkhin zaw uh hi.\n9. Zomi TV, Zomi Media ci in Zopau Zolai tawh Thuthang tuamtuam genna zong Zomi politic activities khat hi. I pau i lai tawh gamkeek na hihi.\n10. Mikhang lai le namdang lai khat peuh tawh kigelh laibu, Zolai tawh nong letkik zong Zomi Politic activities khat hi. Zolai ah Pilna a kholkhol na hihi.\n11. Hollywood, Bollywood le namdang Movies khat peuh Zolai Zopau tawh nong lehkik zong Zomi Politic activities khat hi. Video na sepna tawh gamkeek na sep sem na hihi.\n12. Zomi Film ci in Fungku- Actuon movies, Love story, Missionary movies le carton movies etc khat peuh na sep zong Zomi Politic activities khat hi. Zo lai Zo pau thahatna note tung tampi kinga hi.\n13. Zo la phuak Pasian la, Zawlla, Gam ngaih la, Nu itna la, Pa itna la, Khua itna la khat peuh nong bawl zong Zomi politic activities khat hi. Lungzuan teh Hong hehnem ding Zola nong guan hi.\n14. Hawhna ciahna le lamkim lam kiang, na sepna mun te ah Zomi te tawh kimu kiho le Zomi hahsat tuak khat peuh huhna etc.. Zomi Politic activities khat hi. Zomi hihna nong ki angtang sak mahmah hi.\n15. Khuado pawi, Zomi namni pawi bawl in annek khopna bek na nei zong in Zomi politic activities khat hi. I ngeina pawi en kem kei leng mangthang ding hi.\n16. Politic sem nuam keng nacih ngiat zong Zomi Politic activities khat hi in, Zomi te hong thanem sak hi.\n17. Zola sanuam keng na cih zong Zomi politic activies khat hi in, ka lungzuan ciang Ka ngaih ding Zola nong sak nuam kei hi.\n18. Minam Galkap sem nuam keng na cih zong Zomi Politic activities khat hi in, Zomi Revolutionary movement hong mainawh mawhsak hi.\n19. Minam le gam a ding sum pianuam keng na cih zong Zomi Politic activities khat hi, Zomi te sumtha hatna ding kiam sak hi.\n20. Zola album leinuam keng, hong anna phum nawn kei un na cih zong Zomi Politic activities khat hi. Zomite La damdam in beisak tulsak thei hi.\n21. Zomi tawh kithuah nuam keng haithei lua ci in nam dang lawm le gual tawh na kithuah zong Zomi Politic activities khat hi. A sawt lo in Zomi te mangthang sak thei hi.\n22. Zomi Pasal/Zi deih keng Mikhang/ Nam dang zi/ pasal nei ning na cih zong Zomi Politic Activities khat hi.Zomite hong kithusim lohna khangsak hi.\n23. Tedim/ Tonzang le na khuatual ah khualmi/ pemta khat peuh na simmawh na bawlsiat zong Zomi Politic activities khat hi. Zomite picingna le thukhualna beisak hi.\n24. Nang Biakna upna pawlpi a hilo pawl dangte na langpang na ko bawlna zong Zomi Politic activities khat hi. Zomi sung ah updan sanzia kitelsiam sakna bei sak hi.\n25. Nang tawh ngaihsutna kibang lo, Sep nop zia kibanglo mi/ kipawlna khat peuh thagum tawh langpangna zong Zomi Politic activities khat hi. “Zomi Unity in Diversities” i kibatlohna teng hemkhia in i kibatna ah kithutuak ni cih thanem sak hi.\n26. Nopna dahna ah Zomi te Pawlpi kibat loh hang i kinoppih dahpih na pen Zomi Politic Activities hoih mahmah khat hi. Zomite kipum khatna le kilainatna ah hong thahat sak hi.\n27. FB, Email le Online Social media ah migensiatna zong Zomi Politic activities khat mah hi. Zomite kiminsiatna hat sak hi.\n28. Zomi MP le Nam vai na sem khat peuh khialhna na gen pen critics kici a, Zomi Politic Activities thupi khat mah hi. Zomi te Critic kibawl zadah leng a sawtlo in Dictatorship khut sung kitung ding hi.\n29. Zomi kipawlna thak le pawlpi thak phuatna zong Zomi politic activities khat hi. Kipawlna tam semsem le na sepna tam semsem ding a, Zomite phat tuampih kipawlna a hi ding bek kisam hi.\n30. Zomi khat peuh mavangna le lawhcinna ding langpangna zong Zomi Politic activities khat mah hi. Zomi te a lemlawh kha ding teng mailam suksiat sak thei hi.\n31. Sep ding gen ding mahmah theilo neilo, Mite nasepna le pawlpi vai,mimal vai peuh tawh Social media ah Zomite i so vengvung det zong, Zomi Politic activities khat hi. Zomi te in Gam le nam na sepna neih huai zia hong kilangsak semsem hi.\nA tung a i gen te pan a hoih le hoih lo khinkhai ngaihsun tek in I nisim Zomi Politic activities te a hoih theih semsemna ding mimal kim in hanciamna nei tek ni. Zomite in sep nei lo in I dai ommawkna in Sihna (Mangthangna) hi. Free Zoland\nPrevious: ZAM Thupuak :: 10 Dec 2017 (ACTS & UNHCR te makaihna tawh damlote thapiakna kinei)\nNext: Myanmar President asawtlo in Japan ah kumpivai tawh zinding


url: =Ka Thelnah (3) ~ Zam Thuam :: ZOMI DAILY\nposted on 8 June 2016 at 2:41 pm Lomkholna: Article, Zamthuam\nSianpu in a laigelh hong khawl bawl in tutphah tung hong kigam niangnuang hi. Tua kawm in a dawn tengin power lak hi ding hiam hong ihmu kha dihdih hi. A nu in a tapa en in a laigelh a sim ma mong teng hong sim hi. A laigelhna sunga a kihel Sanlek a cih pen kua hiam cihhong ngaihsunsun hi.\nAnaui pan Lianpu cih min a muh ciang, a nupa un a kitot sim Sianpu kiang hawhin a khasiatnate uh a ko den, khat hong tun zawh sauvei lo khat hong tung in a den a teng mah muhna kibanglo khat in hong gen, Sianpu in a lemtuah den, a kitot kiaukiau theih lam uh Sianpu lo kuaman a tamtel khollo, a kitot pahpah uh banglo in nasepna lam ah a lawhcing mahmah nupate ahih lam hong phawk sai hi. Sianpu nu in a lai a sim khit ciang sabuai tung koihkik ding a cih leh, Sianpu na khanglo khin in a nu na en hithiat hi.\nA nu zong kisuang pian in hong koih khuan hi. Tua leh Sianpu in, “Kei zong hi bangin omom leng lungnuam tuanlo ding na khempeuh ading lungnopna bel Pasian thusung na hi mawk in, tua hang a Lai Siangtho sang kah in ka nuntakna khat vei thak pat ning a ci hi veng aw” hong ci hi.\nA nunnem hithiat Sianpu pen a sawtlo in Yangon khuapi Lai Siangtho sang minthang khat ahi MIT a cihna ah Pasian thu tawh leitung hamsatna, lunglenna te a damsiangsak theih nang hanciam in sangkah dingin pai hi.\nAhih hangin ma thuak khakthute ahih leh a kidotdot hang gen nuam lo in om ci hi. Zam Thuam\nPrevious: Lawm hoih i cih ~ Go Van Mung\nNext: Alauhuai “Stroke” natna leh theihding pawlkhat


url: =Kum 2014 sung naupang galkap mi 418 ki khahkik ci :: ZOMI DAILY\nposted on 29 January 2015 at 4:33 pm Lomkholna: Myanmar, News, Sawltak\nKawl galkap kumpi thunei te’n 2014 kumsung in kumcingnailo naupang galkapding in akep uh mi 400 val khahkhiakik uh cih United Nations in genkhia hi. Hihpen 2012 kum Tatmadaw Army leh UN (United Nations) te’n hihvai tawh kisai thukimna Agreement abawlkhitzawh ahihi.\nTulaitak hunlian in galkap sungah kumcingnailo naupang bangzah omding cih ki theicianlo a, honpikhat mah omlai veveding in ki lam en hi. Naupang tepen atamzaw zawhthawh thutawh galkap sungah akilutsak hi a, pawlkhatte vangik pipi Porter puasak uhhi. Pawlkhat leuleu ciangin gamsung lampi khawngah Mine akisiah aomkhakleh asikding in Mine Detectors in kizang cimawk hi.\nGalkap kumpi leh UN thunei te’n thukimna aneihkhitzawh naupang galkap tampi ki khahkhia hi ci’n UN te’n tangkokhia uhhi.\n“Galkap kumpi tawh thukimna kumkhat acinzawh ciangin naupang honpikhat Tatmadaw khutsung pan ki suaktasakzo hi. Hihpen Myanma Tatmadaw in naupangte zawhthawh thu tawh galkap tumding in akaihna te abeina hita hen” ci’n Kawlgam sung aom UN Resident Coordinator Lok-Dessallien in genkhia hi.\nNaupang galkap aki khahkhiakik tepen avek un kum 18 nuaisiah vive cihzong kiza hi. Hihbang in naupangno te galkap dingin akizat pen Human Rights Group te’n encik gige uh a, zadah mahmah uhhi.\nKumpi galkap sungbek hilo in, kumpi langdo singnuaimi te sungahzong kumcinglopi galkapdng in akikem naupang honkhat omding hi ci’n UN te’n genkhia hi. Tuabang in naupang kumcinglo galkapding in azangpen Rebel Group 7 peuhmah omding cih kiza hi. ZD Sawltak\nPrevious: Chin National Day (Zomi Nam Ni) pian khiat zia ~ Than Khan Dal\nNext: Atumdang Diak American Kumpipa’zi